open-index/open-wikipedia-markdown huggingface dataset:
১৯৫৭ৰ ভাৰতৰ সাধাৰণ নিৰ্বাচন

**১৯৫৭ৰ ভাৰতৰ সাধাৰণ নিৰ্বাচন** যোগে  ২য় লোকসভাৰ সদস্যসকলক নিৰ্বাচিত কৰা হৈছিল। নিৰ্বাচন ২৪ ফ্ৰেব্ৰুৱাৰীৰ পৰা ১৪ মাৰ্চৰ ভিতৰত অনুষ্ঠিত হৈছিল। First past the post ভোটিং পদ্ধতি ব্যৱহাৰ হোৱা এই নিৰ্বাচনত মুঠ লোকসভা সমষ্টি আছিল ৪০৩ টা আৰু আসনৰ সংখ্যা আছিল ৪৯৪খন। ৯১ টা সমষ্ঠিত ২জনকৈ আৰু ৩১২ টা সমষ্টিত এজনকৈ সদস্য নিৰ্বাচিত কৰা হৈছিল। প্ৰথম লোকসভাৰ দৰে ৩জনীয়া আসনৰ কোনো লোকসভাৰ সমষ্টি এইটো নিৰ্বাচনত নাছিল। পূৰ্বৱৰ্তী নিৰ্বাচনৰ তুলনাত এইটো নিৰ্বাচনত আসনৰ সংখ্যা ৫খন বৃদ্ধি পাইছিল।  একাধিক আসনযুক্ত লোকসভাৰ সমষ্টিৰ ব্যৱস্থাটো পৰৱৰ্তী নিৰ্বাচনৰ পৰা বাতিল কৰা হৈছিল।
জৱাহৰলাল নেহৰুৰ নেতৃত্বত ভাৰতীয় জাতীয় কংগ্ৰেছে ৩৭১খন আসনেৰে সহজে বিজয় সাব্যস্ত কৰিছিল। প্ৰাপ্ত ভোটৰ শতাংশ ৪৫.০ ৰ পৰা ৪৭.৮লৈ বৃদ্ধি পাইছিল। কংগ্ৰেছে ২য় স্থানত থকা ভাৰতৰ কমিউনিষ্ট পাৰ্টিতকৈ প্ৰায় ৫গুণ ভোট বেছি পাইছিল। তাৰোপৰি ১৯.৩% ভোটেৰে ২য় লোকসভালৈ ৪২জন নিৰ্দলীয় সদস্য নিৰ্বাচিত হৈছিল; এই সংখ্যা বৰ্তমানলৈ অনুষ্ঠিত হোৱা যিকোনো ভাৰতৰ সাধাৰণ নিৰ্বাচনৰ ভিতৰত সৰ্বাধিক।

## প্ৰেক্ষাপট
হিন্দু ব্যক্তিগত আইন সংশোধনী আৰু ১৯৫৫ চনৰ বাণ্ডুং সন্মিলনৰ পৃষ্ঠভূমিত ভাৰতৰ ২য় সাধাৰণ নিৰ্বাচন অনুষ্ঠিত হৈছিল। এই সময়চোৱা ভাৰতৰ বাবে অতিশয় জটিল আছিল। ভাষা বিবাদে দেশখন অস্থিৰ কৰি ৰাখিছিল আৰু ৰাজ্য পুনৰ্গঠন আয়োগ গঠন কৰা হৈছিল। এই সময়চোৱাতে উচ্চ শিক্ষা, বিশেষকৈ আই.আই.টি স্থাপন সম্পৰ্কীয় আঁচনি লোৱা হৈছিল, পঞ্চবাৰ্ষিক পৰিকল্পনাত গুৰুত্ব আৰোপ কৰা হৈছিল, বৃহৎ বান্ধ আৰু বৃহৎ প্ৰকল্প নিৰ্মাণৰ যো-যা চলোৱা হৈছিল। অপৰ্যাপ্ত উৎপাদনৰ বাবে খাদ্যৰ অনাতনে দেখা দিছিল। জৱাহৰলাল নেহৰুৱে কমিউনিষ্ট আৰু সমাজবাদীসকলৰ বাদেও নিজ দলৰে সোঁপন্থীসকলৰ বিৰুদ্ধে যুঁজ দিবলগীয়া হৈছিল। এনেবোৰ পৰিস্থিতিৰ মাজতো ২য় সাধাৰণ নিৰ্বাচনত কংগ্ৰেছ দলৰ খোপনি সুদৃঢ় হৈয়ে আছিল। 

নিৰ্বাচনত মাত্ৰ ৪৫গৰাকী মহিলাই প্ৰতিদ্বন্দিতা কৰিছিল আৰু ইয়াৰে ২২গৰাকীয়ে জয়লাভ কৰিছিল। অটল বিহাৰী বাজপায়ীয়ে প্ৰথমবাৰৰ বাবে জয়ী হৈছিল। ফিৰোজ গান্ধীয়ে ৰায়বেৰেলী সমষ্টিৰ পৰা পুনৰ্নিৰ্বাচিত হৈছিল। এই নিৰ্বাচনত জয়ী হৈ ভি কে কৃষ্ণমেনন বহিঃ পৰিক্ৰমা মন্ত্ৰী হৈছিল আৰু পৰৱৰ্তী সময়চোৱাত অতি প্ৰভাৱশালী ৰাজনীতিক হৈ পৰিছিল।

## ফলাফল
### দলগত ফলাফল

## তথ্য উৎস

শ্ৰেণী:ভাৰতৰ সাধাৰণ নিৰ্বাচন
নগাঁও চৰকাৰী উচ্চতৰ মাধ্যমিক বালক বিদ্যালয়

অসমৰ ভিতৰতে এখন সু-প্ৰাচীন আৰু সমগ্ৰ নগাঁও জিলাৰ ভিতৰতে প্ৰাচীনতম উচ্চশিক্ষাৰ অনুষ্ঠান নগাঁও গৱৰ্ণমেণ্ট হাইস্কুল। বৰ্তমান এই শিক্ষানুষ্ঠান **নগাঁও চৰকাৰী উচ্চতৰ মাধ্যমিক বালক বিদ্যালয়** ৰূপে পৰিচিত। ১৮৬৫ চনৰ ১৭ নৱেম্বৰত প্ৰতিষ্ঠিত হোৱা বিদ্যালয় খন ভাৰতৰ উত্তৰ-পূৰ্বাঞ্চলৰ ৰাজ্য অসমৰ নগাঁও চহৰত অৱস্থিত এখন উচ্চশিক্ষাৰ প্ৰতিষ্ঠান। 

## ইতিহাস

১৮২৬খ্ৰীষ্টাব্দত ইয়াণ্ডাবু সন্ধিৰ জৰিয়তে অসম ব্ৰিটিছৰ অধীনলৈ অহাৰ পিছত প্ৰথদ, দ্বিতীয়খন গৱৰ্ণমেণ্ট হাইস্কুল ব্ৰিটিছ চৰকাৰে কামৰূপ আৰু শিৱসাগৰ জিলাত প্ৰতিষ্ঠা কৰাৰ পিছতে ১৮৬৫ খ্ৰীষ্টাব্দৰ মে মাহত নগাঁও জিলাৰ সদৰ ঠাই নগাঁৱত এই চৰকাৰী বিদ্যালয় খন প্ৰতিষ্ঠা কৰিবলৈ ব্ৰিটিছ চৰকাৰে সিদ্ধান্ত গ্ৰহণ কৰি অনুমোদন প্ৰদান কৰে। বিদ্যালয় খনৰ নাম তেওঁলোকে নগাঁও চৰকাৰী উচ্চতৰ মাধ্যমিক বালক বিদ্যালয় নামেৰে ৰাখিছিল। বিদ্যালয় খনৰ প্ৰথম গৰাকী প্ৰধান শিক্ষক আচি বাবু জন্মেজয় দাস। 

## অৱস্থান
নগাঁও চৰকাৰী উচ্চতৰ মাধ্যমিক বালক বিদ্যালয় খনৰ সন্মখভাগ অৰ্থাত্ উত্তৰ দিশে আছে কলং সূতি, দক্ষিণ দিশে বৰ্তমানে থকা নুৰুল আমিন ষ্টেডিয়াম, পূৱ দিশে আছে বৰ্তমান যশোদা প্ৰেছ আৰু পশ্চিম দিশত আছে বৰ্তমান জিলা পুথিভঁৰাল আৰু জিলা পৰিষদৰ কাৰ্য্যালয়। পূৰ্বতে (বিদ্যালয় খনৰ বৰ্তমানৰ) উচ্চতৰ মাধ্যমিক শাখাৰ গৃহটোৰ মাজেদিয়েই নগাঁও মিশ্যন হাইস্কুলৰ আলিটোলৈকে পথাৰৰ মাজেদি এটা পথ আছিল। ইয়াৰ সোঁফালটোৰ নাম আছিল টাইগাৰ কেম্প আৰু ইয়াৰ বাওঁফালে খেৰী ঘৰেৰে সৈতে পি ডব্লিউ দি ৰ কাৰ্য্যালয় আছিল। পথটোৰ কাষতে এটা প্ৰকাণ্ড পুখুৰী আছিল। মহাৰাণী ভিক্টোৰীয়াই ভাৰতেশ্বৰী উপাধি গ্ৰহণৰ পৰা ৰূপালী জয়ন্তী উত্সৱ সেই টাইগাৰ কেম্পতে পতা বাবে পিছত ইয়াৰ নাম দিয় হয় জুবিলী খেল পথাৰ। পূৰ্বতে এই খেলপথাৰখনৰ এটা অংশ বিদ্যালয়ৰ নিজা খেলপথাৰ আছিল, কিন্তু ভাৰত স্বাধীন হোৱাৰ পাছত অসম চৰকাৰে গোটেই খেলপথাৰখন একেখন কৰি পেলায়।

## অধ্যক্ষৰ তালিকা
১৮৬৫ চনৰপৰা ২০১৪ চনলৈকে মুঠ ৫০ জন অধ্যক্ষই কাৰ্য্যভাৰ গ্ৰহণ কৰিছে।

## মূল্যাংকন

## শিক্ষা
### উচ্চতৰ মাধ্যমিক
কলা, বিজ্ঞান আৰু বাণিজ্য বিভাগত ২ বছৰীয়া উচ্চতৰ মাধ্যমিক শিক্ষা প্ৰদান কৰা হয়।

### কম্পিউটাৰ বিজ্ঞান পাঠ্যক্ৰম

## ছাত্ৰাবাস

{| class="wikitable" border="1" width="70%"
|-
! নাম
 নগাঁও চৰকাৰী বালক বিদ্যালয় ছাত্ৰাবাস , খ্ৰীষ্টীয়ান পট্টী । !! স্থাপন !! আসন সীমিত সংখ্যক , অনুমানিক ২৪ জন ।  !! কোঠালি
|-
|

শ্ৰেণী:অসমৰ বিদ্যালয়সমূহ
ৰেহনেছ টি পি

**ৰেহনেছ থুম্বিৰুম্বু পৰম্বা** () (জন্ম - ১৩ ফেব্ৰুৱাৰী ১৯৯৩, কেৰালা) ভাৰতৰ এজন ফুটবল খেলুৱৈ। তেওঁ ইণ্ডিয়ান ছুপাৰ লীগত নৰ্থ ইষ্ট ইউনাইটেড দলৰ এজন গোলৰক্ষক।

## কেৰিয়াৰ

### অ' এন জি চি
ৰেহনেছে নিজৰ প্ৰথমখন পেছাদাৰী খেল খেলে ২০১২ চনৰ ১ ডিচেম্বৰ তাৰিখে আই-লীগত অ' এন জি চি দলৰ হৈ পাইলান এৰ'জ দলৰ বিৰুদ্ধে। খেলখনত অ' এন জি চি দলৰ প্ৰধান গ'লৰক্ষক প্ৰসেনজিৎ ঘোষে ৰঙা কাৰ্ড পাই বাহিৰ হ'বলগা হোৱাত বিমল মিনিৰ ঠাইত substitute খেলুৱৈ হিচাপে তেওঁ খেলপথাৰত প্ৰৱেশ কৰে।

### ৰাংদাজীদ ইউনাইটেড
২০১৪ চনৰ ১৪ জানুৱাৰী তাৰিখে ৰেহনেছ ৰাংদাজীদ ইউনাইটেডৰ লগত চুক্তিবদ্ধ হয়। এই দলৰ হৈ তেওঁ প্ৰথমখন খেলত অংশ লয় ২০১৪ চনৰ আই-লীগত ১১ ফেব্ৰুৱাৰী তাৰিখে তিলক ময়দান ষ্টেডিয়ামত চাৰ্চিল ব্ৰাদাৰ্ছৰ বিৰুদ্ধে। খেলখনত চাৰ্চিল ব্ৰাদাৰ্ছ ১-০ গ'লৰ ব্যৱধানত বিজয়ী হয়।

### শ্বিলং লাজং
২০১৪ চনৰ ১৪ জুন তাৰিখে তেওঁ শ্বিলং লাজং দলৰ লগত চুক্তিবদ্ধ হয়।

### নৰ্থ ইষ্ট ইউনাইটেড
ইণ্ডিয়ান ছুপাৰ লীগৰ বাবে তেওঁ ২০১৪ চনত জন আব্ৰাহম আৰু শ্বিলং লাজং এফ চিৰ মালিকানাধীন নৰ্থ ইষ্ট ইউনাইটেড এফ চি দলৰ লগত চুক্তিবদ্ধ হয়। ১৯ অ্ক্টোবৰ তাৰিখে গুৱাহাটীৰ ইন্দিৰা গান্ধী এথলেটিক ষ্টেডিয়ামত গোৱা এফ চি দলৰ বিৰুদ্ধে তেওঁ আই এছ এলৰ প্ৰথমখন খেলত অৱতীৰ্ণ হয়।

## কেৰিয়াৰ পৰিসংখ্যা

### ক্লাব

## তথ্যসংগ্ৰহ

## বাহ্যিক সংযোগ
*Soccerwayত ৰেহনেছ টি পিৰ প্ৰফাইল
*Goal.comত ৰেহনেছ টি পিৰ প্ৰফাইল

শ্ৰেণী:ভাৰতৰ ফুটবল খেলুৱৈ‎
শ্ৰেণী:নৰ্থ ইষ্ট ইউনাইটেড এফ চি
মা (ৰুছ উপন্যাস)

**মা** বা ***মাডাৰ*** () হ'ল ৰুছ ভাষাত ৰচিত এখন উপন্যাস। এই উপন্যাস মেক্সিম গৰ্কীৰ দ্বাৰা ৰচিত। মা উপন্যাসৰ বিষয় মূলতঃ আন্দোলনকাৰী কলঘৰ কৰ্মীৰ বিষয়ে। এই উপন্যাস পৃথিৱীৰ বিভিন্ন ভাষালৈ অনুবাদ কৰা হৈছে, আৰু কিছু চলচ্চিত্ৰও এই উপন্যাসৰ দ্বাৰা প্ৰভাৱিত।

## প্ৰভাৱিত ছবি
*চেভলড পুডভকিনৰ  দ্বাৰা পৰিচালিত ***মাডাৰ***(মা)(১৯২৬)
*মাৰ্ক ডনস্কইৰ  দ্বাৰা পৰিচালিত ***মাডাৰ***(মা)(১৯৫৬)
*গ্লেব পানফিলভৰ  দ্বাৰা পৰিচালিত ***মাডাৰ***(মা)(১৯৯০)

## প্ৰভাৱিত নাটক
জাৰ্মানীৰ বাৰ্টল্ট ব্ৰেচটৰ  ১৯৩২ৰ নাটক ***ডা মাডাৰ***(মা জনী) এই উপন্যাসৰ দ্বাৰা প্ৰভাৱিত।

## চৰিত্ৰ সমূহ
মা উপন্যাসত বিভিন্ন চৰিত্ৰ আছে। উপন্যাসখনৰ নায়ক হ'ল পাভেল। অন্য চৰিত্ৰ হ'ল পেলাগুএয়া ভ্লাচ'ভা-- পাভেলৰ মাক, আন্ড্ৰে', নাতাচা, চাচেংকা, ভ্যেচ'ভ্স্কিন'ভ, ৰেৱবিন, নিক'লায় ইভাহ্ন'ৱিচ, চ'ফ্যা আদি।

## তথ্য সংগ্ৰহ

শ্ৰেণী:উপন্যাস
কেন্দ্ৰীয় শাসিত অঞ্চল

**কেন্দ্ৰীয় শাসিত অঞ্চল** ভাৰতৰ এক প্ৰশাসনিক বিভাগ। ভাৰতীয় ৰাজ্যসমূহৰ নিজৰ নিৰ্বাচিত চৰকাৰ থাকে, কিন্তু কেন্দ্ৰীয় শাসিত অঞ্চলসমূহ প্ৰত্যক্ষভাৱে ভাৰত চৰকাৰে শাসন কৰে, সেয়েহে নামটো 'কেন্দ্ৰীয় শাসিত অঞ্চল'। ভাৰতৰ ৰাষ্ট্ৰপতিয়ে প্ৰতি কেন্দ্ৰীয় শাসিত অঞ্চলৰ বাবে এক চৰকাৰী প্ৰশাসক বা উপ ৰাজ্যপাল মনোনীত কৰে, যিয়ে সেই কেন্দ্ৰ শাসিত অঞ্চলত ৰাষ্ট্ৰপতিক প্ৰতিনিধিত্ব কৰে। চন ২০১০ত ভাৰতত ৭ কেন্দ্ৰীয় শাসিত অঞ্চল আছিল। ভাৰতৰ ৰাজধানী নতুন দিল্লী, যি দিল্লী নামেৰে এক কেন্দ্ৰীয় শাসিত অঞ্চল আছিল, আৰু পুডুছেৰী (পণ্ডিছেৰী)ক আংশিক ৰাজ্যৰ স্বীকৃতি দিয়া হৈছে। দিল্লীক ৰাষ্ট্ৰীয় ৰাজধানী প্ৰদেশ হিচাপে পুনৰ পৰিভাষিত কৰা হৈছে। দিল্লী আৰু পুদুচেৰীৰ নিজৰ নিৰ্বাচিত বিধানসভা, মন্ত্ৰীমণ্ডল আদি আছে যদিও সিহঁতৰ শক্তি সীমিত।

## ভাৰতীয় কেন্দ্ৰীয় শাসিত প্ৰদেশৰ তালিকা
বৰ্তমান ভাৰতৰ কেন্দ্ৰীয় শাসিত অঞ্চলৰ সংখ্যা হৈছে ৮টা। সেই কেইটা হ'ল-
# আন্দামান আৰু নিকোবৰ দ্বীপপুঞ্জ
# চণ্ডীগড়
# দাদৰা আৰু নগৰ হাভেলী আৰু দমন আৰু দিউ
# লাক্ষাদ্বীপ
# পুডুছেৰী
# দিল্লী
# জম্মু আৰু কাশ্মীৰ
# লাদাখ

## তথ্য সংগ্ৰহ

## বাহ্যিক সংযোগ

*
২০ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৮০ - ৰোনাল্ড ৰিগান আমেৰিকাৰ ৰাষ্ট্ৰপতি নিৰ্বাচিত হয়। 
* ১৯৮০ - ভয়েজাৰ-১। বহিঃসৌৰজগত অধ্যয়ন কৰিবলৈ ১৯৭৭ চনত নাছাই উৎক্ষেপণ কৰা এই যানখনে ১৯৭৯ চনত বৃহস্পতি গ্ৰহ-প্ৰণালী আৰু ১৯৮০ চনত শনি গ্ৰহ-প্ৰণালীৰ অনুসন্ধান কৰাৰ পিছত অভিযান সমাপ্ত কৰে। 
* ১৯৮৫ - **মাইক্ৰছফ্ট উইণ্ডোচ ১.০**, মাইক্ৰছফ্টৰ দ্বাৰা তৈয়াৰ কৰা প্ৰথম গ্ৰাফিকেল ব্যক্তিগত কম্পিউটাৰ অপাৰেটিং চিষ্টেম, মুকলি কৰা হয়। 
* ১৯৯৮ - **[[আন্তৰ্জাতিক মহাকাশ কেন্দ্ৰ]]**ৰ বাবে প্ৰথম মহাকাশ কেন্দ্ৰ মাপদণ্ড সংগ্ৰাহক উপাদান-জাৰিয়া, কাজাখস্তানৰ বাইকোনুৰ কছমড্ৰোমৰ পৰা উৎক্ষেপণ কৰা হয়।
* ২০২২ - আৰবীয়ান ৰাষ্ট্ৰ কাটাৰত ২২ সংখ্যক **[[ফিফা বিশ্বকাপ]]** আৰম্ভ। এই বিশ্বকাপ ২০ নৱেম্বৰ ২০২২ৰ পৰা ১৮ ডিচেম্বৰ ২০২২ লৈকে অনুষ্ঠিত হ'ব। আৰৱ বিশ্বত অনুষ্ঠিত হোৱা এইখন প্ৰথম বিশ্বকাপ আৰু, দক্ষিণ কোৰিয়া আৰু জাপানত ২০০২ চনৰ বিশ্বকাপৰ পিছত সম্পূৰ্ণৰূপে এছিয়াত অনুষ্ঠিত হোৱা দ্বিতীয়খন বিশ্বকাপ। মুঠ আঠখন ষ্টেডিয়ামত খেল খেলিবলগীয়া এই বিশ্বকাপত ৩২খন দেশে খেলিবলৈ যোগ্যতা অৰ্জন কৰে।

## জন্ম
* ১৯২৩ - নাদিন গাৰ্ডিমাৰ, দক্ষিণ আফ্ৰিকাৰ লেখিকা।
* ১৯৪২ - জ' বাইডেন, আমেৰিকা যুক্তৰাষ্ট্ৰৰ ৰাজনীতিবিদ।
* ১৯৫০ - সুহাসিনী মুলে, ভাৰতীয় অভিনেত্ৰী।
* ১৯৬২ - ৰাজকুমাৰ হিৰাণী, ভাৰতীয় চলচ্চিত্ৰ পৰিচালক।
* ১৯৮১ - বিন্দু মালিনী, ভাৰতীয় কণ্ঠশিল্পী।
* ১৯৮৯ - ববিতা কুমাৰী ফোগাট, ভাৰতীয় মহিলা মল্লযোদ্ধা।
* ১৯৮৯ - এডৱিন পাৱেল হাবল, আমেৰিকান জ্যোতিৰ্বিজ্ঞানী।

## মৃত্যু
* ১৯১০ - লিঅ’ টলষ্টয়, প্ৰখ্যাত ৰুছ কথা সাহিত্যিক।
* ১৯৯৯ - ছুফিয়া কামাল, বাংলাদেশী কবি, নাৰীবাদী নেত্ৰী আৰু ৰাজনৈতিক কৰ্মী।

## দিৱস
* বিশ্ব শিশু দিৱস। ১৯৫৯ চনৰ ২০ নৱেম্বৰত ৰাষ্ট্ৰসংঘই শিশুৰ অধিকাৰৰ ঘোষণা পত্ৰ গ্ৰহণ কৰে। শিশুৰ অধিকাৰৰ ঘোষণাক স্মৰণ কৰি প্ৰতিবছৰৰ ২০ নৱেম্বৰ তাৰিখে **বিশ্ব শিশু দিৱস** পালন কৰি অহা হৈছে।
* শিক্ষক দিৱস (ভিয়েটনাম)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
----
মুম্বাই চিটি এফ চি

**মুম্বাই চিটি ফুটবল ক্লাব** (মাৰাঠি:मुंबई सिटी फुटबॉल क्लब) এটি ইণ্ডিয়ান ছুপাৰ লীগ ফুটবল ফ্ৰেঞ্চাইজি, মহাৰাষ্ট্ৰৰ মুম্বাইত আধাৰিত, যিয়ে অক্টোবৰ ২০১৪ত খেলিবলৈ আৰম্ভ কৰিলে, ইণ্ডিয়ান চুপাৰ লীগৰ আৰম্ভণী বৰ্ষত।

এই ফুটবল ক্লাব চিটি ফুটবল গ্ৰুপ, বলিউডৰ অভিনেতা ৰণবীৰ কাপুৰ আৰু মুম্বাইত আধাৰিত চনদ গাণনিক বিমল পাৰেখৰ। এই দলৰ প্ৰশিক্ষণ এগ্নেল মাল্টিপাৰ্প'জ স্কুল, ৱাচিৰ জুনিয়ৰ কলেজ আদিত হৈছিল। আই-এচ-এলৰ সময়ত প্ৰশিক্ষণ কলাবাৰ কুপাৰেজ পথাৰত হয়।

## বুৰঞ্জী
২০১৪ৰ আগৰ অংশত ঘোষণা কৰা হ'ল যে সৰ্ব ভাৰতীয় ফুটবল ফেডাৰেচন আৰু আই-এম-জি ৰিলায়েঞ্চে ৯ৰ ভিতৰত ৮ মনোনীত চহৰৰ মালিকীস্বত্ত্বৰ বাবে নিবিদা গ্ৰহণ কৰিব,হ'বলগীয়া ইণ্ডিয়ান ছুপাৰ লীগৰ বাবে, যি এটি ৮ দলীয় ফ্ৰেঞ্চাইচ লীগ আৰু ইণ্ডিয়ান প্ৰিমিয়াৰ লীগৰ ক্ৰিকেট প্ৰতিযোগিতাৰ আৰ্হিত পতা হ'ব।

মুম্বাই ১২ অক্টোবৰৰ এটলেটিক' দি কলকাতাৰ চল্ট লেক ষ্টেডিয়ামত আই-এচ-এলৰ প্ৰথম খেলত আলহী আছিল। নিক'লাচ এনেল্কা আৰু ফ্ৰেডী জাংবাৰ্গৰ অভাৱত মুম্বাই ৩&ndash;০ৰে পৰাজিত হ'ল।

## ষ্টেডিয়াম
মুম্বাই চিটি এফচিয়ে তেওঁলোকৰ গৃহ খেলসমূহ ৬,৬০০ আসন বিশিষ্ট মুম্বাই ফুটবল এৰিনাত খেলে।

## খেলুৱৈ

### বৰ্তমান দল
টোকা: পতাকাই ফিফাৰ নিয়মৰ মতেহে জাতীয় দল দৰ্শাইছে, অন্যথা, খেলুৱৈসকলৰ একাধিক অ-ফিফা ৰাষ্ট্ৰীয়তা থাকিব পাৰে।

টোকা: নং আই-এচ-এলৰ অফিচিয়েল এপৰ পৰা লোৱা হৈছে।

## দল পৰিচালনা

## কিত্ নিৰ্মাতা আৰু চোলা পৃষ্ঠপোষক

## তথ্য সংগ্ৰহ

শ্ৰেণী:ইণ্ডিয়ান চুপাৰ লীগ
শ্ৰেণী:ভাৰতৰ ফুটবল ক্লাব
শ্ৰেণী:ইণ্ডিয়ান ছুপাৰ লীগ দল
ৰবিন গুৰুং

**ৰবিন গুৰুং** () (জন্ম - ২৪ অক্টোবৰ, ১৯৯২) হৈছে এজন ভাৰতীয় ফুটবল খেলুৱৈ। তেওঁ বৰ্তমান আই-লীগত শ্বিলং লাজং দলত আৰু ইণ্ডিয়ান চুপাৰ লীগত নৰ্থ ইষ্ট ইউনাইটেড দলত ডিফেণ্ডাৰ হিচাপে খেলে। 

## কেৰিয়াৰ
### অ' এন জি চি
২০১০ চনৰ ৪ ডিচেম্বৰ তাৰিখে গুৰুঙে আই-লীগৰ প্ৰথম ৰাউণ্ডৰ এখন খেলত কলকাতাৰ ছল্ট লেক ষ্টেডিয়ামত অ' এন জি চি দলৰ হৈ ইষ্ট বেংগল দলৰ বিৰুদ্ধে নিজৰ পেছাদাৰী ফুটবল কেৰিয়াৰৰ পাতনি মেলে। খেলখনত অ' এন জি চি ১-০ গ'ল ব্যৱধানত পৰাস্ত হয়। ছিজনৰ শেষত অ' এন জি চি দল আই-লীগৰপৰা অৱনমিত হয়। অৱশ্যে ২০১২ চনত আই-লীগৰ দ্বিতীয় ডিভিজনৰ প্ৰতিযোগিতাত দ্বিতীয় স্থান অধিকাৰ কৰি দলটো পুনৰ আই-লীগৰ মূল ডিভিজনলৈ উন্নীত হয়।

### শ্বিলং লাজং
২০১৩ চনৰ ১৮ জুলাইত গুৰুং শ্বিলং লাজঙৰ লগত চুক্তিবদ্ধ হয়। 
এই দলৰ হৈ গুৰুঙে প্ৰথমখন খেল খেলে ২০১৩ চনৰ ২২ ছেপ্টেম্বৰত ডুলেৰ ষ্টেডিয়ামত ডেম্পোৰ বিৰুদ্ধে। তেওঁ সম্পূৰ্ণ ৯০ মিনিট খেলপথাৰত থাকে আৰু লাজং ৩-০ গ'লত জয়ী হয়।

### নৰ্থ ইষ্ট ইউনাইটেড
ইণ্ডিয়ান ছুপাৰ লীগৰ বাবে তেওঁ ২০১৪ চনত হিন্দী চলচ্চিত্ৰ তাৰকা জন আব্ৰাহম আৰু শ্বিলং লাজং এফ চিৰ মালিকানাধীন নৰ্থ ইষ্ট ইউনাইটেড এফ চি দলৰ লগত চুক্তিবদ্ধ হয়। ১৩ অ্ক্টোবৰ তাৰিখে গুৱাহাটীৰ ইন্দিৰা গান্ধী এথলেটিক ষ্টেডিয়ামত কেৰালা ব্লাষ্টাৰ্ছ এফ চি দলৰ বিৰুদ্ধে তেওঁ প্ৰথমখন খেল খেলে আৰু নৰ্থ ইষ্ট ইউনাইটেড ১-০ গ'লত জয়ী হয়।

## কেৰিয়াৰ পৰিসংখ্যা
### ক্লাব

## তথ্য সংগ্ৰহ

## বাহ্যিক সংযোগ
*Soccerway প্ৰফাইল 
*Goal.com প্ৰফাইল

শ্ৰেণী:নৰ্থ ইষ্ট ইউনাইটেড এফ চি
শ্ৰেণী:জীৱিত ব্যক্তি
শ্ৰেণী:ভাৰতৰ ফুটবল খেলুৱৈ‎
২৭ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৮৯৫ - আলফেড নোবেলে উইল ৰচনা কৰে। এই উইলৰ জৰিয়েত নোবেলে তেওঁৰ সঞ্চিত সকলো ধন পাঁচটা ক্ষেত্ৰৰ শ্ৰেষ্ঠ অৱদানৰ বাবে পুৰস্কাৰ প্ৰদানৰ অৰ্থে দান কৰে। 
* ২০০১ - ঘনকান্ত বৰবায়ন আৰু গিৰিশ চৌধুৰীলৈ সংগীত নাটক একাডেমী বঁটা ঘোষণা কৰা হয়। 
* ২০০৪ - গুৱহাটীত শিৱপ্ৰসাদ বৰুৱাক কমলকুমাৰী ৰাষ্ট্ৰীয় বঁটা প্ৰদান কৰে।

## জন্ম
* ১৭০১ - **[[এণ্ডাৰছ চেলছিয়া]]**, ছুইডেনৰ জ্যোতিৰ্বিদ, উষ্ণতাৰ চেলছিয়াছ স্কেলৰ উদ্ভাৱক।
* ১৮৮৮ - **[[গণেশ বাসুদেৱ মাৱলংকাৰ]]** স্বাধীনতা সংগ্ৰামী, কেন্দ্ৰীয় বিধান সভাৰ সভাপতি (১৯৪৬ চনৰ পৰা ১৯৪৭ চনলৈ) ভাৰতৰ সংবিধান সভাৰ তেতিয়াৰ অধ্যক্ষ আৰু পিছলৈ **ভাৰতৰ সংসদৰ নিম্ন সদন লোকসভাৰ প্ৰথম অধ্যক্ষ আছিল**। মৃত্যু ২৭ ফেব্ৰুৱাৰী, ১৯৫৬।
* ১৯০৭ - **[[হৰিবংশ ৰায় বচ্চন]]**,‌‌ হিন্দী কবি আৰু বিংশ শতিকাৰ আৰম্ভণিৰ হিন্দী সাহিত্যৰ নতুন কবিতা সাহিত্য আন্দোলনৰ লেখক আছিল। তেওঁ, *তেওঁৰ প্ৰাৰম্ভিক কাম মধুশালাৰ বাবে সৰ্বাধিক জনাজাত।* মৃত্যু ১৮ জানুৱাৰী, ২০০৩। 
* ১৯৩৯ - **[[বেনু মিশ্ৰ]]** অসমৰ চিত্ৰশিল্পী আৰু কলা-উপদেষ্টা। শিল্পীজনে ১৯৭৬ চনত গুৱাহাটী আৰ্টিষ্টচ্ গীল্ডৰ প্ৰতিষ্ঠা কৰে আৰু কিছুকাল ইয়াৰে প্ৰতিষ্ঠাপক সভাপতি ৰূপে কাৰ্যনিৰ্বাহ কৰে। কিছুদিন ধৰি বিভিন্ন ৰোগত ভুগি থকা শিল্পীজনে ২০১৯ চনৰ ২৯ মে'ৰ পুৱা গুৱাহাটীৰ নিজা বাসভৱনত মৃত্যুবৰণ কৰে।
* ১৯৪০ - **[[ব্ৰুছ লী]]**, বিশ্বৰ কিংবদন্তিস্বৰূপ চীনা সমৰ কলাবিদ, প্ৰশিক্ষক, সমৰ কলা চলচ্চিত্ৰ অভিনেতা।
* ১৯৪১ - অসমীয়া বিশিষ্ট কবি, প্ৰৱন্ধকাৰ **[[ভবেন বৰুৱা]]**ৰ জন্ম। **[[সোণালী জাহাজ]]** কাব্যগ্ৰন্থৰ বাবে ১৯৭৮ চনত **[[অসম প্ৰকাশন পৰিষদ]]** বঁটা আৰু ১৯৭৯ চনত **[[সাহিত্য অকাডেমি]]** বঁটা লাভ কৰে। 
* ১৯৫৫ - অসম সাহিত্য সভাৰ প্ৰাক্তন সভাপতি, ঔপন্যাসিক, চিকিৎসক ড° **[[ধ্ৰুৱজ্যোতি বৰা]]**ৰ জন্ম। **কথা ৰত্নাকৰ** গ্ৰন্থৰ বাবে ২০০৯ চনত অসমীয়া ভাষাত **[[সাহিত্য অকাডেমি]]** বঁটা লাভ কৰে। তেখেতে বৰপেটাস্থিত **[[ফখৰুদ্দিন আলি আহমেদ চিকিৎসা মহাবিদ্যালয়]]**ৰ অধ্যক্ষ হিচাপে অৱসৰ গ্ৰহণ কৰে ৷ বৰ্তমান তেখেতে **[[শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়]]**ৰ নতুন উপাচাৰ্য ৰূপে কাৰ্য নিৰ্বাহ কৰি আছে ৷
* ১৯৮৬ - **[[সুৰেশ ৰাইনা]]** ভাৰতীয় প্ৰাক্তন আন্তঃৰাষ্ট্ৰীয় ক্ৰিকেটাৰ। মুখ্য অধিনায়কৰ অনুপস্থিতিৰ সময়ত তেওঁ মাজে মাজে ভাৰতীয় পুৰুষৰ ৰাষ্ট্ৰীয় ক্ৰিকেট দলৰ ষ্টেণ্ড-ইন অধিনায়ক হিচাপে কাৰ্যনিৰ্বাহ কৰিছিল।

## মৃত্যু
* ১৯৫৩ - ইউজিন অ’ নীল, নোবেল বঁটা বিজয়ী আমেৰিকান নাট্যকাৰ।
* ২০০৮ - **[[বিশ্বনাথ প্ৰতাপ সিং]]**, চমুকৈ ভি. পি. সিং, এজন ভাৰতীয় ৰাজনীতিবিদ আৰু অধিবক্তা। তেওঁ ২ ডিচেম্বৰ ১৯৮৯ চনৰ পৰা ১০ নৱেম্বৰ ১৯৯০ চনলৈ ভাৰতৰ ৭ম প্ৰধানমন্ত্ৰীৰূপে‌ কাৰ্যনিৰ্বাহ কৰিছিল আৰু মাণ্ডাৰ ৪১সংখ্যক ৰাজা বাহাদুৰ আছিল। তেওঁ ভাৰতৰ একমাত্ৰ প্ৰধানমন্ত্ৰী যি প্ৰাক্তন ৰাজকীয় আছিল। জন্ম ২৫ জুন, ১৯৩১।

## দিৱস
* শিক্ষক দিৱস (স্পেইন)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
----
২৯ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৮৭৭ - **[[টমাছ আলভা এডিচন]]** এ প্ৰথমবাৰৰ বাবে তেওঁৰ **ফোনোগ্ৰাফ** প্ৰদৰ্শন কৰে
* ১৯১৭ - জাৰ্মানীৰ লগত ৰাছিয়াৰ শান্তি আলোচনা আৰম্ভ হয় আৰু আন্তৰ্জাতিক ৰাজনীতিত নতুন পাক আৰম্ভ হয়।
* ১৯৪৫ - **[[যুগোশ্লভিয়া]]**ত গণতন্ত্ৰ প্ৰতিষ্ঠা হয়।
* ১৯৬১ - আমেৰিকান মহাকাশ যানেৰে চিম্পাজী এনোছৰ পৃথিৱীৰ চৌপাশে দুবাৰ প্ৰদক্ষিণ কৰে। মহাকাশ বিজ্ঞানৰ ইতিহাসত ই এক তাৎপৰ্যপূৰ্ণ সংঘটন।
* ১৯৮৮ - বাংলাদেশত হোৱা প্ৰচণ্ড ঘূৰ্ণিত বতাহত বহুতো লোক নিহত হোৱাৰ লগতে বহুতৰে ঘৰ-দুৱাৰ ধ্বংস হয়।
* ১৯৮৯ - প্ৰধান মন্ত্ৰী পদৰ পৰা ৰাজীৱ গান্ধীয়ে পদত্যাগ কৰে।
* ১৯৯০ - ভাৰতীয় প্ৰযুক্তিবিদ্যাৰে নিৰ্মিত টেংক বিধ্বংসী ক্ষেপনাস্ত্ৰ নাগৰ সফল উৎক্ষেপণ কৰা হয়।
* ২০১৮ - **[[ভাৰতীয় মহাকাশ গৱেষণা সংস্থা]]** চমুকৈ **[[ইছৰো]]**ৱে একেলগে এটা উৎক্ষেপণেৰে মহাকাশত ৩১টা উপগ্ৰহ স্থাপন কৰি অভিলেখ গঢ়ে। **[[সতীশ ধাৱান]]** মহাকাশ কেন্দ্ৰৰ পৰা পুৱা ৯.৫৮ বজাত পি এছ এল ভি ৰকেটৰে(পি এছ এল ভি-চি ৪৩) এই অভিযান সম্পন্ন কৰা হয়।
* ২০২১ - **[[যোৰহাট]]**(অসম)ৰ মাজমজিয়াত ৫০-৬০ জনীয়া এদল উন্মুক্তলোকে খেদি খেদি মৰিয়াই আছু নেতা **অনিমেষ ভূঞা**ক হত্যা কৰে। সমগ্ৰ অসমজুৰি আছুৰ ব্যাপক প্ৰতিবাদ। 
* ২০২১ - আজিৰ দিনটোতে ২৮ ফেব্ৰুৱাৰী ২০২১ত প্ৰধানমন্ত্ৰী **[[নৰেন্দ্ৰ মোদী]]**য়ে আধাৰশিলা স্থাপন কৰা **যোৰহাট-মাজুলী সংযোগী দলং**ৰ নিৰ্মাণৰ কাম শুভাৰম্ভ কৰে অসমৰ মুখ্যমন্ত্ৰী **[[হিমন্ত বিশ্ব শৰ্মা]]**ই।

## জন্ম
* ১৯৩২ - **[[ৰেণুকা দেৱী বৰকটকী]]**, ভাৰতীয় ৰাজনীতিবিদ আৰু সমাজকৰ্মী। ১৯৭৭ চনত **[[মোৰাৰজী দেশাই]]** চৰকাৰত শিক্ষা, সমাজ কল্যাণ, সংস্কৃতি আৰু যুৱ আৰু মহিলা কল্যাণ কেন্দ্ৰীয় ৰাজ্যিক মন্ত্ৰী নিযুক্ত হৈছিল। তেওঁ ১৯৮৩ চনৰ পৰা ইণ্ডিয়ান ৰেডক্ৰছ চছাইটিৰ (আইআৰচিএছ) গুৱাহাটী শাখাৰ সম্পাদক আৰু ১৯৯৬ চনৰ পৰা ইণ্ডিয়ান ৰেডক্ৰছ চছাইটি, অসম শাখাৰ অধ্যক্ষ আছিল। ***তেওঁক ২০০৩ চনত তেল আৰু প্ৰাকৃতিক গেছ নিগমৰ (অ'এনজিচি) প্ৰথম আৰু একমাত্ৰ মহিলা নৱৰত্ন সঞ্চালক হিচাপেও মনোনীত কৰা হৈছিল।*** মৃত্যু ১৪ আগষ্ট, ২০১৭।
* ১৯৯০ ‌- হৰনাম কৌৰ, চছিয়েল মিডিয়া তাৰকা, পাৰ্টম প্ৰশিক্ষক, জীৱনবোধ সম্বন্ধীয় প্ৰশিক্ষক আৰু প্ৰেৰণা মূলক কথাৰ বক্তা।

## মৃত্যু
* ১৯৫১ - **[[প্ৰমথেশ বৰুৱা]]**, ভাৰতীয় চলচ্চিত্ৰ নিৰ্মাতা।
* ১৯৯৩ - **[[জাহাংগীৰ ৰতনজী দাদাভাই টাটা]]** চমুকৈ জে আৰ ডি টাটা, ভাৰতীয় উদ্যোগপতি, উদ্যমী, উৰাজাহাজ উদ্যোগী টাটা গ্ৰুপৰ অধ্যক্ষ আৰু টাটা চনছ‌্‌ৰ অংশীদাৰ।
* ২০০২ - ফ্ৰাচেংমুং বৰগোহাঁই বিশিষ্ট শিল্পী।
* ২০১১ - **[[মামণি ৰয়ছম গোস্বামী]]**, অসমৰ দ্বিতীয়গৰাকী জ্ঞানপীঠ বঁটা (২০০০) বিজয়ী সাহিত্যিক। প্ৰকৃত নাম **ইন্দিৰা গোস্বামী**। **ৰামায়ণী সাহিত্য**ৰ গৱেষক হিচাপে **[[মাধৱ কন্দলী]]**ৰ **[[ৰামায়ণ]]**ৰ গৱেষণাত ডক্টৰেট ডিগ্ৰী লাভ কৰা ড॰ গোস্বামীয়ে **[[দিল্লী বিশ্ববিদ্যালয়]]**ৰ আধুনিক ভাৰতীয় ভাষা বিভাগৰ অধ্যাপিকাৰূপে অৱসৰ গ্ৰহণ কৰিছিল।

## দিৱস
* গণতন্ত্ৰ দিৱস (যুগশ্লেভিয়া)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
----
১ মে'

এইদিনটোত ঘটা কেইটামান উল্লেখযোগ্য ঘটনা-

## ঘটনাৰাজী
* ১৭৫১ – আমেৰিকাত প্ৰথম ক্ৰিকেট খেলা অনুষ্ঠিত হয়। 
* ১৯৪০ – দ্বিতীয় বিশ্বযুদ্ধৰ কাৰণে ১৯৪০ গ্ৰীষ্মকালীন অলিম্পিক বন্ধ হয়। 
* ১৯৪৮ – গণতান্ত্ৰিক কোৰিয়া প্ৰজাতন্ত্ৰ (উত্তৰ কোৰিয়া) প্ৰতিষ্ঠিত হয়। 
* ১৯৬০ – পশ্চিম ভাৰতৰ নতুন দুখন প্ৰদেশ হিচাপে গুজৰাট আৰু মহাৰাষ্ট্ৰৰ জন্ম হয়।

## জন্ম
* ১৮৮১ – পিয়েৰে টেইহাৰ্ড দ্য চাৰ্ডিন, ফৰাচী দাৰ্শনিক আৰু জীবাশ্মবিদ (মৃ. ১৯৫৫)
* ১৯১৯ – মান্না দে, ভাৰতীয় সঙ্গীতশিল্পী। 
* ১৯১৩ - বলৰাজ চাহানী, হিন্দী চলচ্চিত্ৰৰ অভিনেতা। (মৃত্যু: ১৩ এপ্ৰিল, ১৯৭৩)
* ১৯২২ - আব্দুছ ছাত্তাৰ, অসমৰ কবি, জীৱনীকাৰ, প্ৰবন্ধকাৰ, সমালোচক আৰু শিক্ষাবিদ।
* ১৯২৩ – জোছেফ হেলাৰ, আমেৰিকান ঔপন্যাসিক (মৃ. ১৯৯৯)
* ১৯৪২ - ৰমেশ পাঠক, ভাৰতীয় সাহিত্যিক তথা গৱেষক।
* ১৯৫১ – গৰ্ডন গ্ৰীনিজ, ৱেষ্ট ইণ্ডিজ ক্ৰিকেট দলৰ বেটচমেন। 
* ১৯৬০ - কমলেশ মেহতা, ভাৰতীয় টেবুল টেনিছ খেলুৱৈ তথা প্ৰশিক্ষক।
* ১৯৬৮ - বাবুল ফুকন, অসমৰ এজন সুদক্ষ ফুটবল খেলুৱৈ আছিল। দীৰ্ঘদিন ধৰি যকৃৎ আৰু বৃক্কৰ ৰোগত আক্ৰান্ত হৈ থকাৰ পিছত ২০১৩ চনৰ ১৪ ডিচেম্বৰ তাৰিখে তেওঁ মৃত্যুবৰণ কৰে। 
* ১৯৬৮ – অলিভাৰ বিয়েৰহফ, জাৰ্মান ফুটবল খেলুৱৈ। 
* ১৯৭৩ - ডায়েনা হেইডেন, ভাৰতীয় অভিনেত্ৰী।
* ১৯৮৮ - অনুষ্কা শৰ্মা, হিন্দী চলচ্চিত্ৰৰ অভিনেত্ৰী। 
* ১৯৯৫ - ৰাধিকা মাদান, হিন্দী চলচ্চিত্ৰৰ অভিনেত্ৰী।

## মৃত্যু
* ১৯৪৫ – জোছেফ গোয়েবলচ, নাৎসি জাৰ্মানৰ প্ৰচাৰমন্ত্ৰী (জ. ১৮৯৭)
* ১৯৯০ - উপেন্দ্ৰনাথ ব্ৰহ্ম, ভাৰতীয় ৰাজনৈতিক নেতা।
* ১৯৯৩ - পিয়েৰ‌ বেৰেগোভোয়া, ফৰাচী প্ৰধানমন্ত্ৰী (জ. ১৯২৫)
* ২০২১ - বিক্ৰমজিৎ কঁৱৰপাল, ভাৰতীয় অভিনেতা।

## দিৱস
* বিশ্ব শ্ৰমিক দিৱস / মে' দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* 

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
৫ জুন

এইদিনটোত ঘটা কেইটামান উল্লেখযোগ্য ঘটনা-

## ঘটনাৰাজী
* ১৬৬১ - ছাৰ আইজাক নিউটন কেমব্ৰিজৰ ট্ৰিনিটি কলেজত ভৰ্তি হৈছিল। 
* ১৯৪০ - প্ৰথম ৰবৰৰ টায়াৰ প্ৰদৰ্শিত হয়। 
* ১৯৭২ - চৃুইডেনৰ ৰাজধানী ষ্ট'কহোমত ৰাষ্ট্ৰসংঘৰ সাধাৰণ পৰিষদ আৰু ৰাষ্ট্ৰসংঘৰ পৰিৱেশ আঁচনিৰ (UNED) *মানৱ পৰিৱেশ (Human Environment) সন্মিলন* বা *মানৱিক পৰিৱেশ কনফাৰেন্স (United Nations Conference on the Human Environment)* আৰম্ভ (৫-১৬ জুনলৈকে) কৰে ।
* ১৯৭২ - ষ্ট'কহোম বৈঠকত প্ৰতিবছৰে এই দিনটোত বিশ্ব পৰিৱেশ দিবস পালন কৰা সিদ্ধান্ত লয়।

## জন্ম
* ৪৬৯ - খ্ৰীষ্টপূৰ্ব - ছক্ৰেটিছ, গ্ৰিক দাৰ্শনিক (মৃত্যু ৩৯৯ খ্ৰীষ্টপূৰ্ব )
* ১৮৩৪ - জন বেৰী হোৱাইট, অসমত চিকিৎসা বিজ্ঞান আৰু শিল্পদ্যোগৰ প্ৰতিস্থাতা।
* ১৮৬৫ - সতীশ চন্দ্ৰ মুখাৰ্জি, ভাৰতৰ জাতীয় শিক্ষা ব্যৱস্থা প্ৰতিষ্ঠা কৰা এজন বাটকটীয়া।
* ১৯৪৪ - হুইটফিল্ড ডিফি, মাৰ্কিন কম্পিউটাৰ বিজ্ঞানী। 
* ১৯৭২ - যোগী আদিত্যনাথ, ভাৰতীয় পুৰোহিত তথা ৰাজনীতিবিদ।
* ১৯৭৪ - মাৰভিন ডিলন, ৱেষ্ট ইণ্ডিজৰ ক্ৰিকেটাৰ।
* ১৯৯০ - মাচেত্তিৰা ৰাজু পুভাম্মা, ভাৰতীয় দৌৰবিদ।

## মৃত্যু
* ১৯১০ - অ’ হেনৰি, প্ৰখ্যাত আমেৰিকান ছুটি গল্পকাৰ। 
* ২০০৪ - ৰোনাল্ড ৰেগান, আমেৰিকা যুক্তৰাষ্ট্ৰৰ ৪০তম ৰাষ্ট্ৰপতি।
* ২০২৩ - গুফি পেণ্টাল, ভাৰতীয় দূৰদৰ্শনৰ অভিনেতা, মহাভাৰতৰ শকুনি চৰিত্ৰ অভিনয় কৰা বাবে প্ৰখ্যাত। 

## দিৱস
* বিশ্ব পৰিৱেশ দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* 

শ্ৰেণী:জুন
শ্ৰেণী:ইংৰাজী বৰ্ষপঞ্জীৰ দিন
১৪ মাৰ্চ

**১৪ মাৰ্চ**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৭৩ তম (অধিবৰ্ষত ৭৪ তম) দিন। বছৰটো শেষ হ’বলৈ এই দিনৰ পৰা মুঠ ২৯২টা দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-

## ঘটনাৰাজী

## জন্ম
* ১৮৭৯ - এলবাৰ্ট আইনষ্টাইন, ন’বেল বঁটা বিজয়ী আমেৰিকান পদাৰ্থ বিজ্ঞানী।
* ১৯৩৪ - আল্পনা বন্দোপাধ্যায়, ভাৰতীয় কণ্ঠশিল্পী।
* ১৯৩৪ - এলি আহমেদ, ভাৰতীয় লেখিকা, চিত্ৰনাট্যকাৰ, নিৰ্দেশক, গীতিকাৰ, কষ্টিউম ডিজাইনাৰ, অভিনেত্ৰী আৰু সমাজ কৰ্মী।
* ১৯৪৯ - ফৰিদা জালাল, ভাৰতীয় অভিনেত্ৰী।
* ১৯৫৬ - ইন্দু মলহোত্ৰা, ভাৰতৰ উচ্চতম ন্যায়ালয়ৰ ন্যায়াধীশ।
* ১৯৬৫ - আমিৰ খান, ভাৰতীয় চলচ্চিত্ৰ অভিনেতা।
* ১৯৬৭ - মাইকেল ফিংক, আমেৰিকান মহাকাশচাৰী।
* ১৯৭২ - ইৰম চানু শৰ্মীলা, ভাৰতীয় মানৱ অধিকাৰ কৰ্মী। “মণিপুৰৰ লৌহ নাৰী” হিচাপে পৰিচিত।
* ১৯৯৬ – ইতিহাস লেখক প্ৰকাশ ৰায়।

## মৃত্যু
* ১৮৮৩ - কাৰ্ল মাৰ্ক্স, জাৰ্মান সমাজ বিজ্ঞানী আৰু মাৰ্ক্সবাদৰ প্ৰবক্তা। 
* ১৮৯৯ - হেৰ্মান ষ্টাইণ্টল, জাৰ্মান ভাষাতাত্ত্বিক আৰু দাৰ্শনিক। 
* ১৯৯৫ - উইলিয়াম আলফ্ৰেড ফোলাৰ, ন’বেল বঁটা বিজয়ী আমেৰিকান পদাৰ্থবিজ্ঞানী।
* ২০১০ - বীৰেশ্বৰ বৰুৱা, অসমীয়া কবি আৰু সমালোচক।
* ২০১৮ - ষ্টিফেন হকিং, ইংৰাজ জ্যোতিৰ্বিজ্ঞানী, **এ' ব্ৰিফ হিষ্ট্ৰি অৱ্ টাইম**ৰ ৰচক।
* ২০২২ - মীনা স্বামীনাথন, ভাৰতীয় শিক্ষাবিদ।

## দিৱস
* পাই দিৱস - (গণিত- ৩.১৪ সংখ্যাৰ স্মৰণত)।
* মাতৃভাষা দিৱস (এষ্টনিয়া) 

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* 

শ্ৰেণী:মাৰ্চ
শ্ৰেণী:ইংৰাজী বৰ্ষপঞ্জীৰ দিন
জাপান

**জাপান** (আই.পি.এ: zapan) ( *নিপ্পন*) এছিয়া মহাদেশৰ উত্তৰ-পূৰ্বাঞ্চলৰ এটা দ্বীপ ৰাষ্ট্ৰ। দেশখন এছিয়া মহাদেশৰ পূৰ্ব উপকূলৰ ওচৰৰ উত্তৰ প্ৰশান্ত মহাসাগৰত অৱস্থিত। সৰু বৰ প্ৰায় ৩,০০০ দ্বীপ লগ হৈ জাপান গঠিত। চাৰিটা প্ৰধান দ্বীপ হ’ল হনছু, হোক্কাইডো, কিয়ুছু আৰু ছিক’কু। ইয়াৰ উপৰিও জাপানত অনেক সৰু সৰু দ্বীপ আছে। জাপানীসকলে জাপানী ভাষাত তেওঁলোকৰ দেশক নিহ’ন বা নিপ্প’ন বোলে , যাৰ অৰ্থ "সূৰ্যৰ উৎস"। জাপান চীনা সাম্ৰাজ্যসমূহৰ পূৰ্বে অৱস্থিত বুলিয়েই এই নাম ৰখা হৈছিল। ইংৰাজীত জাপানক "land of the rising sun" অৰ্থাৎ "সূৰ্যোদয়ৰ দেশ"ও বোলা হয়। টকিঅ' জাপানৰ বৃহত্তম চহৰ আৰু ৰাজধানী। 

## তথ্য সংগ্ৰহ

## আৰু চাওক
* ভাৰত
* আৰ্মেনিয়া

## বাহ্যিক সংযোগ
* Kantei.go.jp, official site of the Prime Minister of Japan and His Cabinet
* Kunaicho.go.jp, official site of the Imperial House
* National Diet Library
* Public Relations Office
* Japan National Tourist Organization
* 
* 
* Japan from *UCB Libraries GovPubs*
* 
* Japan profile from BBC News
* Energy Profile for Japan from the US Energy Information Administration
* Japan from the Organisation for Economic Co-operation and Development
* Key Development Forecasts for the Japan from International Futures

 
শ্ৰেণী:এছিয়াৰ দেশ
*
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
ধুবুৰী

**ধুবুৰী** (ইং: Dhubri, Pron: ˈdʊbri) হ'ল ধুবুৰী জিলাৰ সদৰ ঠাই। ই ব্ৰহ্মপুত্ৰ আৰু গদাধৰ নৈৰ পাৰত অৱস্থিত এখন বুৰঞ্জী প্ৰসিদ্ধ নগৰ। ১৮৮৩ চনত নগৰ খনক পৌৰসভাৰ অন্তৰ্ভুক্ত কৰা হয়। ৰাজ্যৰ ৰাজধানী দিশপুৰৰ পৰা নগৰখনলৈ দুৰত্ব ২৮০ কি.মি.(১৭৪ মাইল)।

## তথ্য সংগ্ৰহ

## বাহ্যিক সংযোগ

শ্ৰেণী:ধুবুৰী জিলা
শ্ৰেণী:অসমৰ নগৰ-মহানগৰ
তাৰক মেহতা

**তাৰক মেহতা** () এজন ভাৰতীয় লেখক, হাস্যৰসিক, নাট্যকাৰ। তেওঁক গুজৰাটী ভাষাৰ 'দুনিয়া নে উন্ধা চছমা' বা 'পৃথিৱীৰ উলুটা চছমা'ৰ বাবে বিশেষভাৱে জনা যায়। তেওঁ বিভিন্ন ব্যংগ গুজৰাটী ভাষালৈ অনুবাদ কৰিছে, তেওঁ গুজৰাটী নাট্যশালাৰ এক পৰিচিত নাম।

ব্যংগটো প্ৰথম সাপ্তাহিক চিত্ৰলেখাত ওলাইছিল মাৰ্চ ১৯৭১ত আৰু তেতিয়াৰ পৰা ই বিভিন্ন বিষয় উপস্থাপন কৰিছে। তেওঁ ৮০খন গ্ৰন্থ ছপা কৰালে, ৩খন তেওঁ গুজৰাটী বাতৰি কাকত "দিৱ্য ভাস্কৰ" লিখা লেখৰ ওপৰত আধাৰিত, আৰু বাকিবোৰ 'তাৰক মেহতা কা উল্টা চছমাহ্' বা 'তাৰক মেহতাৰ উলুটা চছমা'ৰ ওপৰত আধাৰিত।

২০০৮ত ভাৰতৰ জনপ্ৰিয় দূৰদৰ্শন ধাৰা চাব টি-ভিত তেওঁৰ লেখৰ ওপৰত আধাৰিত অনুষ্ঠান 'তাৰক মেহতা কা উল্টা চছমা' প্ৰদৰ্শিত হ'ল। ই চাব টি-ভিৰ এক মুখ্য অনুষ্ঠান হ'ল।

## ব্যক্তিগত জীৱন
তেওঁ গুজৰাটৰ আহমেদাবাদত থাকে, য'লৈ তেওঁ ২০০০চনত গ'ল, নিজৰ ২য় পত্নী ইন্দুৰ সৈতে। তেওঁৰ ১মা পত্নী ইলাও একে এপাৰ্টমেণ্টতেই থাকিছিলে। তেওঁৰ জীয়েক (প্ৰথম বিবাহৰ পৰা) ইচানী আমেৰিকা যুক্তৰাষ্ট্ৰত থাকে আৰু তাইৰ ২ সন্তান কুচান আৰু চেইলী আছে।

## গ্ৰন্থসূচী
* দুনিয়া নে উন্ধা চছমা
* আ দুনিয়া পাঞ্জাৰাপ'লে
* এক্সন ৰিপ্লাই ১/২
* আল্বেলুন আমেৰিকা ভান্থেলুন আমেৰিকা
* চম্পকলাল তপুনি জুগলবন্দী
* বেতাজ বাতালি বাজ প'পতলাল তাৰাজ
* তাৰক মেহতা কা উল্টা চছমা

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:পদ্মশ্ৰী বঁটা বিজয়ী
ৱেষ্ট ইণ্ডিজ

**ৱেষ্ট ইণ্ডিজ** কেৰিবিয়ান আৰু উত্তৰ আটলাণ্টিক মহাসাগৰৰ এটি অঞ্চল যিয়ে আণ্টিলেচৰ দ্বীপ আৰু লুকায়ানক সামৰে। ক্ৰিষ্টোফাৰ কলম্বাছৰ আমেৰিকালৈ প্ৰথম যাত্ৰাৰ পিছত, ইউৰোপীয় সকলে "ৱেষ্ট ইণ্ডিজ" ব্যৱহাৰ কৰিবলৈ ধৰিলে, সেই অঞ্চলক ইণ্ডিজ (দক্ষিণ এছিয়া আৰু দক্ষিণ-পূব এছিয়া)ৰ পৰা পৃথক কৰিবলৈ।

১৭-১৯ শতিকালৈকে ৱেষ্ট ইণ্ডিজ ইউৰোপীয় ঔপনিৱেশিক অঞ্চল আছিল ব্ৰিটিছ ৱেষ্ট ইণ্ডিজ, ডেনিচ ৱেষ্ট ইণ্ডিজ, ফৰাচী ৱেষ্ট ইণ্ডিজ আৰু স্পেনীয় ৱেষ্ট ইণ্ডিজ।

১৯১৬ত ডেনমাৰ্কে ডেনিচ ৱেষ্ট ইণ্ডিজ আমেৰিকা যুক্তৰাষ্ট্ৰক বিক্ৰি কৰে। ডেনিচ ৱেষ্ট ইণ্ডিজ আমেৰিকা যুক্তৰাষ্ট্ৰৰ এক জলবেষ্টিত এলেকা হ'ল, আৰু ইয়াক 'ইউনাইটেড ষ্টেট্চ্ ভাৰ্জিন আইলেণ্ড্স' বা আমেৰিকা যুক্তৰাষ্ট্ৰ কুমাৰী দ্বীপ নাম দিয়া হ'ল।

১৯৫৮ আৰু ১৯৬২ত আমেৰিকা যুক্তৰাষ্ট্ৰই ব্ৰিটিছ কুমাৰী দ্বীপ, বাহামাচ, ব্ৰিটিছ হণ্ডুৰাচ আৰু ব্ৰিটিছ গুয়ানাৰ বাহিৰে নিজৰ ৱেষ্ট ইণ্ডিজ অঞ্চলসমূহক ৱেষ্ট ইণ্ডিজ সংঘত অন্তৰ্ভুক্ত কৰে। তেওঁলোকে আশা কৰিছিলে যে সংঘটো সমবেত হ'ব এক স্বাধীন ৰাষ্ট্ৰৰ ৰূপত। পিছে সংঘটোৰ শক্তি কম আছিলে, বিভিন্ন প্ৰায়োগিক সমস্যা আৰু জনপ্ৰিয় সঁহাৰিৰ অভাৱ, ই ব্ৰিটিছসকলৰ দ্বাৰা ১৯৬৩ত দ্ৰৱীভূত হ'ল, ৯টা অঞ্চল স্বাধীন হ'ল আৰু ৪টা ব্ৰিটিছ বৈদেশিক অঞ্চল হ'ল।

*ৱেষ্ট ইণ্ডিজ* বা *ৱেষ্ট ইণ্ডিয়া* ১৭-১৮ শতিকাৰ বিভিন্ন চনদপ্ৰাপ্ত কোম্পানীৰ সমনাম আছিল, ডেনিচ ৱেষ্ট ইণ্ডিয়া কোম্পানী, ডাট্চ ৱেষ্ট ইণ্ডিয়া কোম্পানী, ফৰাচী ৱেষ্ট ইণ্ডিয়া কোম্পানী আৰু স্বেদিচ ৱেষ্ট ইণ্ডিয়া কোম্পানীক সামৰি।

## সংজ্ঞাৰ ব্যৱহাৰ
টুলেন বিশ্ববিদ্যালয়ৰ অধ্যাপক ৰ'চেন এড্ডাৰ্লিৰ মতে "খণ্ডবাক্য 'ৱেষ্ট ইণ্ডিজে' কলম্বাচে আৱিষ্কাৰ কৰা আৰু স্পেইনে দাবী কৰা অঞ্চলক অন্য ইউৰোপীয় শক্তিয়ে আবিষ্কাৰৰ দাবী কৰা [এছিয়াৰ] 'ইষ্ট ইণ্ডিজ'ৰ পৰা পৃথক কৰিছিলে… পিছলৈ 'ৱেষ্ট ইণ্ডিজ' সংজ্ঞাটো সকলো ইউৰোপীয় দেশে আমেৰিকাত নিজে অৰ্জন কৰা অঞ্চলসমূহক বুজাবলৈ ব্যৱহাৰ কৰা হ'ল… ব্ৰিটিছ কেৰিবিয়ান উপনিৱেশক 'ৱেষ্ট ইণ্ডিজ' হিচাপে ধৰিলে ১৯৫০ত ইয়াৰ নিজৰ আতাইতকৈ বেছি ৰাজনৈতিক গুৰুত্ব আছিল, সেই উপনিবেশবোৰ গোটোৱাৰ আন্দোলনৰ সৈতে যিয়ে সংঘৰ ৰূপত এক স্বাধীন ৰাষ্ট্ৰ গঠন কৰিব পাৰে... যদিও [১৯৬০ৰ দশকৰ আগৰ অংশত] সংঘটো ভাঙিল, ৱেষ্ট ইণ্ডিজে এতিয়াও আন্তঃৰাষ্ট্ৰীয় ক্ৰিকেটৰ বাবে এটি যুটীয়া দল হিচাপে খেলে। "

## তথ্য সংগ্ৰহ

শ্ৰেণী:আমেৰিকা
শ্ৰেণী:ভৌগোলিক অঞ্চল
থাইলেণ্ড

**থাইলেণ্ড** (  বা  ;  ), চৰকাৰী নাম **Kingdom of Thailand** (; ), সাধাৰণতে **চিয়াম দেশ** বুলি কোৱা হয় (), দক্ষিণপূৱ এচিয়াৰ এখন দেশ। ইয়াৰ উত্তৰে মানদেশ আৰু লাউচ, পূৱত লাউচ আৰু কম্বোডিয়া, দক্ষিণে থাইলেণ্ড উপসাগৰ আৰু মালয়েছিয়া, আৰু পশ্চিমত আন্দামান সাগৰ আছে। 

থাই লোকসকল ষষ্ঠ শতিকাৰ পৰা একাদশ শতিকাৰ ভিতৰত দক্ষিণ-পশ্চিম চীনৰ পৰা দক্ষিণ-পূব এছিয়াৰ মূল ভূখণ্ডলৈ প্ৰব্ৰজন কৰিছিল। মন, খে‍মৰ সাম্ৰাজ্য, মালয় ৰাজ্যৰ দৰে ভাৰতীয়কৃত ৰাজ্যই এই অঞ্চলত শাসন কৰিছিল, থাইলেণ্ডৰ এনগোয়েনিয়াং, সুখোথাই, লান না, আয়ুথায়া ৰাজ্যৰ সৈতেও প্ৰতিযোগিতা কৰিছিল, এইবোৰেও ইটোৱে সিটোৰ সৈতে‍ প্ৰতিদ্বন্দ্বিতা কৰিছিল। ১৫১১ চনত আয়ুথায়ালৈ পৰ্তুগীজ কূটনৈতিক অভিযানৰ জৰিয়তে ইউৰোপীয় সংস্পৰ্শ আৰম্ভ হয় আৰু ১৫ শতিকাৰ শেষৰ ফালে ই আঞ্চলিক শক্তিত পৰিণত হয়। ১৯৭০ আৰু নব্বৈৰ দশকৰ মাজভাগত সংসদীয় গণতন্ত্ৰৰ চমু সময়ৰ বাহিৰেও থাইলেণ্ডে সময়ে সময়ে গণতন্ত্ৰ আৰু সামৰিক শাসনৰ মাজেৰে‍ পৰ্যায়ক্ৰমে আগবাঢি় গৈছে। 

থাইলেণ্ড বিশ্ব পৰিক্ৰমাত মধ্য শক্তি আৰু আছিয়ানৰ প্ৰতিষ্ঠাপক সদস্য। দক্ষিণ-পূব এছিয়াৰ দ্বিতীয় বৃহত্তম অৰ্থনীতি আৰু পিপিপিৰ দ্বাৰা বিশ্বৰ ২৩ বৃহত্তম, আৰু নামমাত্ৰ জিপিডিৰ দ্বাৰা ইয়াৰ স্থান ২৯ নম্বৰত। থাইলেণ্ডক নতুন ঔদ্যোগিক অৰ্থনীতিৰ দেশ হিচাপে শ্ৰেণীভুক্ত কৰা হৈছে, য'ত উৎপাদন, কৃষি, আৰু পৰ্যটনক আগশাৰীৰ খণ্ড হিচাপে গণ্য কৰা হৈছে।

## ব্যুৎপত্তিগত অৰ্থ
থাইলেণ্ডক ১৯৩৯ চনৰ আগলৈকে বাহিৰৰ লোকে চিয়াম নামেৰে জান‍িছিল। জৰ্জ ক'ডেছৰ মতে থাই (ไทย) শব্দটোৰ অৰ্থ থাই ভাষাত 'মুক্ত মানুহ', "থাই সমাজত দাস হিচাপে সামৰি লোৱা স্থানীয় লোকসকলৰ পৰা থাইসকলক পৃথক কৰা।"  চিট ফুমিছাকৰ মতে থাই (ไท)ৰ অৰ্থ কেৱল ‘মানুহ’ বা ‘মানুহ’; তেওঁৰ তদন্তত দেখা গৈছে যে কিছুমান গ্ৰাম্য অঞ্চলত মানুহৰ বাবে সাধাৰণ থাই শব্দ খোন (คน)ৰ পৰিৱৰ্তে "থাই" শব্দটো ব্যৱহাৰ কৰা হৈছিল। মিচেল ফাৰ্লাছৰ মতে থাই-টাই (বা থাই-টাই) নৃতাত্ত্বিক নাম *k(ə)ri: 'মানুহ'ৰ পৰাই বিকশিত হোৱা। পূৰ্বৰ সিয়াম নামটোৰ উৎপত্তি হয়তো সংস্কৃত শ্যাম (শ্যামা, 'অন্ধকাৰ')
বা মন (rhmañña,'অচিনাকি')ৰ পৰাই হ'ব পাৰে, সম্ভৱতঃ শন আৰু অসমৰ মূল একেটা। শ্যাম শব্দটো সম্ভৱতঃ প্ৰকৃত উৎপত্তি নহয়, বৰঞ্চ ইয়াৰ সঠিক, মৌলিক অৰ্থৰ পৰা পূৰ্ব-নিৰ্ধাৰিত বিচ্যুতি। আন এটা তত্ত্ব মতে‍ চীনাসকলে এই অঞ্চলটোক ‘জিয়ান’ বুলি কোৱাৰ পৰাই এই নামটো উদ্ভৱ হৈছে। ৰজা মংকুটৰ (মৃত্যু ১৮৫১–১৮৬৮) স্বাক্ষৰত লিখা আছে SPPM (সোমডেট ফ্ৰা পোৰামেন্থ্ৰা মহা) মংকুট ৰেক্স চিয়ামেন্সিয়াম (মংকুট, চিয়ামৰ ৰজা)। দেশখনৰ প্ৰথম আন্তঃৰাষ্ট্ৰীয় সন্ধিত এই নামটোৰ এই ব্যৱহাৰে চিয়াম নামটোক চৰকাৰী মৰ্যাদা প্ৰদান কৰে, ১৯৩৯ চনৰ ২৪ জুনলৈকে ইয়াক থাইলেণ্ডলৈ সলনি কৰা হয়।
## ভূগোল
মুঠ ৫১৩,১২০ বৰ্গ কিলোমিটাৰ (১৯৮,১২০ বৰ্গমাইল) মাটিকালিৰে‍ থাইলেণ্ড আয়তনৰ হিচাপত ৫০ নং বৃহত্তম দেশ। থাইলেণ্ডত কেইবাটাও সুকীয়া ভৌগোলিক অঞ্চল আছে, যিবোৰ আংশিকভাৱে প্ৰাদেশিক গোটসমূহৰ সৈতে মিল খায়। দেশৰ উত্তৰ দিশত পাহাৰীয়া অঞ্চল, সমুদ্ৰপৃষ্ঠৰ পৰা ২,৫৬৫ মিটাৰ (৮,৪১৫ ফুট) উচ্চতাত থকা থানন থং চাই ৰেঞ্জৰ ডয় ইনথানন থাইলেণ্ডৰ হাইলেণ্ড। 

চাও ফ্ৰায়া আৰু মেকং নদী থাইলেণ্ডৰ গ্ৰাম্য অঞ্চলৰ অপৰিহাৰ্য জলধাৰা। ঔদ্যোগিক পৰ্যায়ত শস্য উৎপাদনত নদী আৰু ইয়াৰ উপনৈ দুয়োটাকে ব্যৱহাৰ কৰা হয়। 

## তথ্য সংগ্ৰহ

 
শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
নৰ্থব্ৰুক গেট

**নৰ্থব্ৰুক গেট** () ১৮৭৪ চনত গুৱাহাটীত, ব্ৰিটিছ ভাইছৰয় ল'ৰ্ড নৰ্থব্ৰুকক গুৱাহাটীত আদৰাৰ অৰ্থে নিৰ্মাণ কৰা হৈছিল। এই গেট বা তোৰণ নিৰ্মাণ কৰা হৈছিল শুক্ৰেশ্বৰ ঘাটত য'ত ভাইছৰয় গৰাকীয়ে অসম ভ্ৰমণৰ সময়ত প্ৰথম পদাৰ্পণ কৰিছিল। ব্ৰিটিছ যুগৰ নিৰ্মাণ-শৈলীৰে নিৰ্মিত এই নৰ্থব্ৰুক গেট হৈছে অসমৰ এই প্ৰকাৰৰ একমাত্ৰ চিহ্ন। যোৱা ১৪০ বছৰ ধৰি ই গুৱাহাটীৰ বুৰঞ্জীৰ বিভিন্ন ঘটনাৰ সাক্ষী হৈ লুইতৰ পাৰত থিয় হৈ আছে। ব্ৰিটিছ বিষয়া মহলে ইয়াক **গেটৱে অৱ আসাম** বুলিও অভিহিত কৰিছিল। সাম্প্ৰতিক সময়ত সংৰক্ষণৰ অভাৱত ই নিজৰ অস্তিত্ব ৰক্ষাৰ যুঁজত অৱতীৰ্ণ হব লগা হৈছে।

## বুৰঞ্জী
নৰ্থব্ৰুক গেট গুৱাহাটীৰ ব্ৰহ্মপুত্ৰৰ দাঁতিত অৱস্থিত আৰু ইয়াক ১৮৭৪ চনৰ ২৭ আগষ্টত সেই সময়ৰ ভাৰতৰ ভাইছৰয় থমাছ জ'ৰ্জ বেৰিঙক (বা ল'ৰ্ড নৰ্থব্ৰুক) আদৰাৰ অৰ্থে নিৰ্মাণ তথা উদ্বোধন কৰা হৈছিল। ইয়াক শুক্ৰেশ্বৰ ঘাটত নিৰ্মাণ কৰা হৈছিল য'ত ভাইছৰয় গৰাকীয়ে কলিকতাৰ পৰা অসমলৈ জাহাজেদি অহোতে প্ৰথম পদাৰ্পণ কৰে। এই গেটখন ল'ৰ্ড কাৰ্জনক গুৱাহাটীত আদৰণি জনোৱাৰ বাবে পুনৰ ব্যৱহাৰ কৰা হয়।

১৮৭৪ চনত যেতিয়া ল'ৰ্ড নৰ্থব্ৰুকে অসম ভ্ৰমণৰ সিদ্ধান্ত লয়, স্থানীয় প্ৰসাশনে তেওঁক অসমত এক উষ্ণ আদৰণি জনোৱাৰ যো-জা আৰম্ভ কৰে। তেওঁলোকে **গেট অৱ অ'নাৰ** ৰূপে ব্ৰিটিছ স্থাপত্যৰ আৰ্হিৰে এখন তোৰণ নিৰ্মাণৰ সিদ্ধান্ত লয় আৰু বহু বিচাৰ আৰু আলোচনাৰ অন্তত শুক্ৰেশ্বৰ দেৱালয়ৰ দাঁতিত ইয়াক নিৰ্মাণৰ প্ৰস্তুতি আৰম্ভ কৰে।

গৱৰ্ণৰ জেনেৰেল নৰ্থব্ৰুকৰ জাহাজ ১৮৭৪ চনৰ ২৭ আগষ্টত গুৱাহাটীৰ শুক্ৰেশ্বৰ ঘাটত উপস্থিত হ্য়। তেওক বহুবোৰ টোপ-ধ্বনিৰে আদৰা হয় আৰু সেই আদৰণিৰ পিছত তেখেতে এই নৱ নিৰ্মিত গেট বা তোৰণেৰে গুৱাহাটীত প্ৰৱেশ কৰে। সেইদিনাৰ পৰা ই গুৱাহাটীৰ সন্মানৰ প্ৰতীক হিচাপে চিহ্নিত হৈ আহিছে।

## নিৰ্মাণ আৰ্হি
সেই সময়ৰ অসমৰ ব্ৰিটিছ কৰ্ত্তৃপক্ষই ইংলেণ্ডৰ বিখ্যাত কিংছ্ কলেজৰ একে আৰ্হিত ল'ৰ্ড নৰ্থব্ৰুকক আদৰাৰ বাবে গেটখন নিৰ্মাণৰ সিদ্ধান্ত লয়। এই চতুৰ্ভূজ আকৃতিৰ গেটখন সৰ্বমুঠ ১২টা বৃত্তাংশ সদৃশ অংশৰে নিৰ্মিত; দুয়োপিনে দীঘলী ৫ টাকৈ আৰু পথালিয়ে ১ টাকৈ বৃত্তাংশ সদৃশ অংশ আছে।

## তথ্য সংগ্ৰহ

শ্ৰেণী:গুৱাহাটী
শ্ৰেণী:স্থাপত্য
শ্ৰেণী:অসমৰ পৰ্যটনস্থলী
কমলেশ মেহতা

**কমলেশ মেহতা**, সম্পূৰ্ণ নাম কমলেশ নবীন চন্দ্ৰ মেহতা (; জন্ম: ১ মে' ১৯৬০) এজন অৱসৰপ্ৰাপ্ত টেবুল টেনিছ খেলুৱৈ তথা প্ৰশিক্ষক।

## ব্যক্তিগত জীৱন
ঘৰত "কামু" নামেৰে মতা কমলেশ মেহতাই মুম্বাইত ১ মে' ১৯৬০ত জন্ম গ্ৰহণ কৰিলে। চেণ্ট জ'চেফচ্ বিদ্যালয়ৰ ৱাদালা শাখাত প্ৰাথমিক শিক্ষা লাভ কৰি তেওঁ বাণিজ্যত স্নাতক ল'বলৈ মুম্বাইৰ আৰ-এ পডাৰ মহাবিদ্যালয়লৈ যায় আৰু পিছলৈ ডেনা অধিকোষত চাকৰি কৰে। তেওঁ অসমীয়া টেবুল টেনিছ খেলুৱৈ মনালিচা বৰুৱাক বিয়া কৰাই।

## টেবুল টেনিছ খেলুৱৈ হিচাপে জীৱন
কমলেশ ১৯৮২ৰ পৰা ১৯৮৯লৈ ভাৰতীয় দলৰ অধিনায়ক আছিল আৰু এচিয়া, কমনৱেলথ আৰু বিশ্বৰ ১ম স্থানীয় ভাৰতীয় খেলুৱৈ আছিল। তেওঁ ১৯৮১ৰ পৰা ১৯৯৪লৈ ১১বাৰ ৰাষ্ট্ৰীয় পৰ্যায়ত খেলে আৰু ৮বাৰ ১ম আৰু ৩ বাৰ ২য় স্থান পায়।

কমলেশে ভাৰতক বিশ্বত ৭বাৰ প্ৰতিনিধিত্ব কৰে, ৮ এচিয়ান প্ৰতিযোগিতা, ২ এচিয়ান খেল, ৬ কমনৱেলথ খেল, ৪ দক্ষিণ এচিয়ান যুক্তৰাজ্য খেল, ২ অলিম্পিক খেল আৰু অন্য কেইবাটাও আনুষ্ঠানিক বা বন্ধুত্বপূৰ্বক খেল ভাৰত তথা বিদেশত। তেওঁ সৰ্বশ্ৰেষ্ঠ প্ৰদৰ্শন ১৯৯১ৰ কলম্বিয়াৰ দক্ষিণ এচিয়ান যুক্তৰাজ্য খেলত দেখা গ'ল য'ত তেওঁ ৭টা স্বৰ্ণপদক আৰু ৪টা ৰূপৰ পদক অৰ্জন কৰে।

কমনৱেলথ খেলৰ ৬ খেলত তেওঁ ৪ ৰূপৰ পদক আৰু ৪টা ব্ৰঞ্জ পদক পায়, ভাৰতীয় খেলুৱৈসকলৰ মাজত শ্ৰেষ্ঠ। তেওঁ ১৯৮৯ৰ ইস্ল অৱ মেন (য়ু-কে)ৰ বিশ্ব অধিকোষ প্ৰতিযোগিতাত বিজয়ী হয়। তেওঁ পেণ্টেংগুলাৰ আন্তঃৰাষ্ট্ৰীয় প্ৰতিযোগিতা সমূহত সকলো ৪টা পদক অৰ্জন কৰে ১৯৮৩ত।

## বঁটা
প্ৰায় ২০ বছৰৰ পেচাত কমলেশ মেহতাই কেইবাটাও বঁটা পাইছে। ১মটো মহাৰাষ্ট্ৰ চৰকাৰৰ শিৱ ছত্ৰপতি বঁটা ১৯৭৯ত। তাৰ পিছত ১৯৮৪ত ইছলামাবাদত শ্ৰেষ্ঠ ভাৰতীয় খেলুৱৈ হোৱাৰ বাবে বন্ধুত্বপূৰ্ণ বঁটা। তেওঁ বম্বেৰ ক্ৰীড়া সাংবাদিক সন্থাৰ দ্বাৰা ২বাৰকৈ শ্ৰেষ্ঠ খেলুৱৈৰ সন্মান পায়। তেওঁ ১৯৮৫ত অৰ্জুন বঁটা পায় আৰু তেওঁ কমন্ৱেল্থ খেলত ফেয়াৰ প্লে ট্ৰফী বা ন্যায়পূৰ্ণ খেল বঁটা পোৱা প্ৰথম ভাৰতীয় খেলুৱৈ, তেওঁ সেই সন্মান ১৯৮৯ত পায়। কমলেশক ১৯৯৮ত ৰাষ্ট্ৰীয় প্ৰশিক্ষক নিযুক্ত কৰা হয়।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ টেবুল টেনিছ খেলুৱৈ
শ্ৰেণী:ভাৰতীয় অলিম্পিক প্ৰতিযোগী
শ্ৰেণী:অৰ্জুন বঁটা বিজয়ী
ন'বেল বঁটা বিজয়ী ভাৰতীয়

নোবেল বঁটা প্ৰতি বছৰে পদাৰ্থ বিজ্ঞান, ৰসায়ন বিজ্ঞান, চিকিৎসা বিজ্ঞান, সাহিত্য, শান্তি আৰু অৰ্থনীতিত বিশেষ অৱদান আগবঢ়োৱাসকলক প্ৰদান কৰা হয়। কেইবাজনো ভাৰতীয়ই নোবেল বঁটা গ্ৰহণ কৰিছে।

## নোবেল বঁটা পোৱাৰ সময়ত ভাৰতীয় নাগৰিক

## ভাৰতীয় হিচাপে জন্ম লোৱা

## ভাৰতৰ সৈতে বিশেষ সম্পৰ্ক থকা

## তথ্য সংগ্ৰহ

~
মাটিয়াবগ হাৱাখানা

**মাটিয়াবগ হাৱাখানা** ( বা ) অসমৰ ধুবুৰী জিলাৰ গৌৰীপুৰৰ ওচৰত ৩১নং ৰাষ্ট্ৰীয় ঘাইপথৰ দাঁতিত অৱস্থিত। এই ঐতিহ্যপূৰ্ণ প্ৰসাদটো গদাধৰ নদীৰ পাৰত মাটিয়াবগ টিলাৰ ওপৰত গৌৰীপুৰৰ জমিদাৰ ৰাজা প্ৰভাত চন্দ্ৰ বৰুৱাই নিৰ্মাণ কৰাইছিল। অৱসৰ বিনোদনৰ কাৰণে নিৰ্মাণ কৰা এই ৰাজহাউলিটো মাটিয়াবগ হাৱাখানা নামেৰে প্ৰসিদ্ধ। এই প্ৰসাদটিতে ভাৰতীয় বোলছবিৰ আদিপুৰুষ স্বৰূপ স্বৰ্গীয় প্ৰমথেশ চন্দ্ৰ বৰুৱাই শৈশৱকাল কটাইছিল। তদুপৰি ইয়াতেই বিখ্যাত গোৱালপৰীয়া লোকগীত শিল্পী প্ৰতিমা পাণ্ডে বৰুৱা আৰু হস্তীকন্যা খ্যাত পাৰ্বতী বৰুৱাও বসবাস কৰিছিল। ইয়াত আজি পৰ্যন্ত বহুতো বোলছবিৰ শ্বুটিং কৰা হৈছে।

## বুৰঞ্জী
লোকবিশ্বাস মতে এবাৰ ৰজা প্ৰতাপ চন্দ্ৰ বৰুৱাই (ৰঙামাটিৰ জমিদাৰ) চিকাৰ কৰিবলৈ আহি এই ঠাইত এটা ভেকুলীয়ে এটা সাপক খায় থকাৰ এক অদ্ভুত দৃশ্য দেখা পায়। এই বংশৰ লোকসকল পৰম্পৰাগত ভাৱে দেৱী মহামায়াৰ ভক্ত  আৰু সেয়ে প্ৰতাপ চন্দ্ৰ বৰুৱাই ইয়াক দেৱীয়ে দিয়া কোনো বিশেষ ইংগিত বুলি ভাবিবলৈ লৈছিল। পিছলৈ তেখেতে ইয়াতে দেৱী মহামায়াৰ এটি মন্দিৰ নিৰ্মাণ কাৰে আৰু এই ঠাইখনক গৌৰীপুৰ বুলি নামকৰণ কৰে ("গৌৰী" হৈছে মহামায়াৰ আন এটি নাম)। লগতে তেওঁ নিজ জমিদাৰিৰ সদৰ ৰঙামাটিৰ (বৰ্তমান বাংলাদেশত) পৰা গৌৰীপুৰলৈ স্থানান্তৰ কৰে। যদিও আধুনিক গৌৰীপুৰ নগৰৰ ৰূপৰেখা ৰাজা প্ৰতাপ চন্দ্ৰ বৰুৱাই তৈয়াৰ কৰিছিল, এই নগৰৰ সৌন্দৰ্যবৰ্দ্ধনৰ কাম কৰিছিল প্ৰভাত চন্দ্ৰ বৰুৱাই। প্ৰভাত চন্দ্ৰ বৰুৱাই বহুতো জনহিতকৰ কৰি থৈ গৈছে। চিকিৎসালয় নিৰ্মাণ, শিক্ষা বিস্তাৰ, সাহিত্য-সংস্কৃতিৰ পৃষ্ঠপোষকতা কৰাৰ উপৰিও তেখেতে ৰাস্তা, বাগিছা, পুখুৰী আৰু বহুকেইটা ভৱন নিৰ্মাণ কৰিছিল। তেখেতে গৌৰীপুৰত ৰাজ হাউলি আৰু মূলতঃ অৱসৰ বিনোদনৰ বাবে মটিয়াবগ টিলাৰ ওপৰত হাৱাখানা নিৰ্মাণ কৰিছিল।

## যাতায়ত
ধুবুৰীৰ পৰা গৌৰীপুৰলৈ দূৰত্ব ৯ কি:মি: আৰু গুৱাহাটীৰ পৰা গৌৰীপুৰৰ দূৰত্ব হ'ল ২৬১ কি:মি:। ধুবুৰী হৈছে গৌৰীপুৰৰ নিকটতম ৰেলৱে ষ্টেচন। ইয়াৰ নিকটতম সক্ৰিয় বিমানবন্দৰ হৈছে গুৱাহাটী (২৬১ কি:মি:) আৰু বাগদোগ্ৰা (২২৬ কি:মি:)।

## তথ্য সংগ্ৰহ

শ্ৰেণী:অসমৰ পৰ্যটনস্থলী
শ্ৰেণী:ধুবুৰী জিলা
শ্ৰেণী:স্থাপত্য
চিলি

**চিলি** () হৈছে বিশ্বৰ দ্বিতীয় বৃহত্তম ৰাষ্ট্ৰ যি দক্ষিণ আমেৰিকাৰ দক্ষিণ-পশ্চিম অঞ্চল আৱৰি আছে। দেশখন প্ৰশান্ত মহাসাগৰৰ উপকূলৰ কাষৰ এক দীঘল ফিতাৰ দৰে প্ৰসাৰিত এক ভূখণ্ড। উত্তৰ-দক্ষিণে চিলিৰ দৈৰ্ঘ্য প্ৰায় ৪,২৭০ কিলোমিটাৰ, কিন্তু ইয়াৰ গড় প্ৰস্থ ১৮০ কিলোমিটাৰতকৈও কম। দেশখনৰ মধ্যভাগত এক উৰ্বৰ উপত্যকা অৱস্থিত। পূবে আন্দেচ পৰ্বতমালাই আৰ্জেণ্টিনাৰ সৈতে সীমান্তৰ সৃষ্টি কৰিছে। চিলিৰ ৰাজধানী আৰু বৃহত্তম চহৰ চেণ্টিয়াগো, যি মধ্যভাগৰ উপত্যকাত অৱস্থিত। 

চিলিৰ অধিকাংশ জনসাধাৰণ মধ্যভাগৰ উৰ্বৰ কেন্দ্ৰীয় উপত্যকাত বাস কৰে। দেশৰ বেছি ভাগ লোক স্পেনীয় আৰু আদিবাসী আমেৰিকানসকলৰ মিশ্ৰ জাতিৰ লোক। ইয়াৰ প্ৰধান ধৰ্ম হৈছে ৰোমান কেথ'লিক ধৰ্ম। আনহাতে স্পেনিছ ভাষা চিলিৰ চৰকাৰী ভাষা। 

চিলি দক্ষিণ আমেৰিকাৰ এক উন্নত শিল্পৰ দেশ। ইয়াৰ অৰ্থনীতি খনন শিল্প আৰু কৃষিভিত্তিক। চিলি বিশ্বৰ বৃহত্তম তাম উৎপাদক আৰু ৰপ্তানিকাৰক দেশ। ইয়াৰোপৰি দেশখন ফলমূল আৰু শাকপাচলি ৰপ্তানিটো বিশ্বৰ অন্যতম শীৰ্ষ দেশ। আনহাতে চিলিত উৎপাদিত ৱাইনে বিভিন্ন দেশত যথেষ্ট জনপ্ৰিয়তা লাভ কৰিছে। 

## তথ্য সংগ্ৰহ

শ্ৰেণী:পোখালি
শ্ৰেণী:দক্ষিণ আমেৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
মণীষ কুমাৰ ডেকা

**মণীষ কুমাৰ ডেকা** () হৈছে মাউণ্ট এভাৰেষ্ট শৃংগ জয় কৰা দ্বিতীয়জন অসমীয়া। তেখেতে ২০১৩ চনৰ ২৪ মে' তাৰিখত এই কৃতিত্ব অৰ্জন কৰিবলৈ সক্ষম হয়। তাৰে কেইদিনমান আগত, ১৮ মে'ত আন এজন অসমীয়া তৰুণ শইকীয়াই এভাৰেষ্ট শৃংগ জয় কৰি প্ৰথমজন অসমীয়া হিচাপে নিজৰ নাম লিপিবদ্ধ কৰে। দুয়োজন একেটা এভাৰেষ্ট অভিযানকাৰী দলৰে সদস্য আছিল। অসমৰ পৰা প্ৰথম এভাৰেষ্ট অভিযান আৰম্ভ হৈছিল ১৯৬৯ চনতেই। সেইবাৰ দুগৰাকী অসমীয়া ৰোহিণী কুমাৰ ভূঞা আৰু অতনু প্ৰসাদ বৰুৱাই পৃথিৱীৰ সৰ্ব্বোচ্চ শৃংগ এভাৰেষ্ট জয়ৰ অভিযান চলাইছিল, কিন্তু তেওঁলোক সফল হ'ব পৰা নাছিল।

## জীৱন
মণীষ কুমাৰ ডেকা গুৱাহাটীৰ বাসিন্দা। তেখেতে গুৱাহাটীৰ হাতীগড় চাৰিআলি অঞ্চলত বাস কৰে। তেখেতে ৪১ বছৰ বয়সত, ২৪ মে' ২০১৩ ৰ ৰাতিপুৱা ৫-৩৫ বজাত এভাৰেষ্ট জয় কৰি, এক বিৰল কৃতিত্বৰ অধিকাৰী হয়। তেওঁ সৰুৰেপৰা দুঃসাহসীক ক্ৰীড়া ভাল পাইছিল। তেওঁ ভাৰতৰ বিভিন্ন ঠাইত পৰ্বতাৰোহণৰ বিভিন্ন কাৰ্যক্ৰমত অংশগ্ৰহণ কৰি আহিছিল। তেখেতে গুৱাহাটী কমাৰ্চ কলেজৰ পৰা গ্ৰেজুৱেচন কৰিছিল আৰু বৰ্তমান তেখেত এজন ব্যৱসায়ী। ২০১৪ চনৰ ২২ ডিচেম্বৰ তাৰিখে তেখেতে তেওঁৰ এভাৰেষ্ট অভিযানৰ কাহিনীৰ আধাৰত লিখিত গ্ৰন্থ **এভাৰেষ্টত বিশ মিনিট** উন্মোচন কৰে।

তেখেতসকলৰ এই এভাৰেষ্ট অভিযান উত্তৰ পূব পৰিষদ (বা নৰ্থ-ইষ্টাৰ্ণ কাউঞ্চিল) আৰু মণিপুৰ চৰকাৰৰ দ্বাৰা প্ৰযোজিত আছিল। অসম চৰকাৰে মণীষ কুমাৰ ডেকালৈ তেখেতৰ সফল কৃতিত্বৰ বাবে ২০ লাখ পুৰস্কাৰ আগবঢ়োৱাৰ কথা ঘোষণা কৰিছিল।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় পৰ্বতাৰোহী
শ্ৰেণী:অসমীয়া ক্ৰীড়াবিদ
কেনিয়া

**কেনিয়া** ( বা ), (কে'ন্‌য়া), বা চৰকাৰীভাৱে **কেনিয়া গণৰাজ্য**, আফ্ৰিকাৰ এখন দেশ। ইয়াৰ ৰাজধানী আৰু বৃহত্তম নগৰ নাইৰোবি। কেনিয়া বিষুৱ ৰেখাত অৱস্থিত। ইয়াৰ দক্ষিণ-পশ্চিমে আছে ভাৰত মহাসাগৰ, দক্ষিণে টাঞ্জানিয়া, পশ্চিমে উগাণ্ডা, উত্তৰ-পশ্চিমে দক্ষিণ চুডান, উত্তৰে ইথিয়'পিয়া আৰু উত্তৰ-পূবে চোমালিয়া। কেনিয়াৰ মাটিকালি  আৰু জুলাই, ২০১২ৰ তথ্য অনুসৰি জনসংখ্যা প্ৰায় ৪৪ নিযুত।

ভাৰতীয় মহাসাগৰৰ সীমাৰ ফালে কেনিয়াৰ জলবায়ু গৰম আৰু আৰ্দ্ৰ; ৰাজধানীৰ ফালে বন্যপ্ৰাণীৰে ভৰা চাভানা তৃণভূমি অৱস্থিত। নাইৰোবিৰ জলবায়ু শীতল আৰু কেনিয়া পৰ্বতৰ দিশে তাপমাত্ৰা অধিক কম। কেনিয়া পৰ্বতত তিনিটা স্থায়ী বৰফেৰে ভৰা শৃংগ আছে। আৰু ভিতৰলৈ ভিক্ট'ৰিয়া হ্ৰদৰ ওচৰত, পশ্চিমৰ নাতিশীতোষ্ণ বনাঞ্চল আৰু পাহাৰীয়া অঞ্চলত জলবায়ু পুনৰ তুলনামূলকভাৱে গৰম আৰু আৰ্দ্ৰ। চোমালিয়া আৰু ইথিয়'পিয়াৰ সীমাত থকা উত্তৰ-পূব অঞ্চল শুকান আৰু মৰুভূমিৰে ভৰা। ভিক্ট'ৰিয়া হ্ৰদ পৃথিৱীৰ দ্বিতীয় বৃহত্তম বিশুদ্ধ পানীৰ আৰু বৃহত্তম ক্ৰান্তীয় হ্ৰদ। দক্ষিণ-পশ্চিম অঞ্চলত অৱস্থিত এই হ্ৰদটো উগাণ্ডা আৰু টাঞ্জানিয়াতো পৰে। চাফাৰীৰ বাবে প্ৰখ্যাত কেনিয়াৰ কেইখনমান বনাঞ্চল আৰু ৰাষ্ট্ৰীয় উদ্যান হৈছে পূব-পশ্চিম চাভ' ৰাষ্ট্ৰীয় উদ্যান, মাচাই মাৰা, লে'ক নাকুৰু ৰাষ্ট্ৰীয় উদ্যান আৰু এবেৰ্ডেৰিছ ৰাষ্ট্ৰীয় উদ্যান। লামুৰ আৰু আন কেইবাটাও বিশ্ব ঐতিহ্য ক্ষেত্ৰ থকাৰ লগতে কেনিয়াত কিলিফিৰ দৰে কেইখনমান বিশ্ববিখ্যাত বীচ্চো আছে য'ত প্ৰতিবছৰে আন্তঃৰাষ্ট্ৰীয় য়াট্‌ প্ৰতিযোগিতা অনুষ্ঠিত হয়।

কেনিয়াও অন্তৰ্ভুক্ত হোৱা আফ্ৰিকান গে'ট লে'ক অঞ্চলত নিম্ন প্ৰত্নপ্ৰস্তৰ যুগৰেপৰা মানুহ থকাৰ প্ৰমাণ আছে।
কেনিয়াৰ অংশ আফ্ৰিকান গ্ৰেট লেক অঞ্চলত নিম্ন পুৰাপাথৰ যুগৰ পৰাই মানুহে বাস কৰি আহিছে। খ্ৰীষ্টীয় প্ৰথম সহস্ৰাব্দলৈকে বান্টু সম্প্ৰসাৰণে পশ্চিম-মধ্য আফ্ৰিকাৰ পৰা এই অঞ্চলত উপস্থিত হৈছিল। আধুনিক ৰাষ্ট্ৰৰ সীমান্তই ফলস্বৰূপে মহাদেশখনৰ নাইজাৰ-কংগো, নীলো-চাহাৰা আৰু আফ্ৰিকান-এছিয়াটিক অঞ্চলৰ সংযোগস্থল গঠন কৰে, যিয়ে আফ্ৰিকাত পোৱা প্ৰায়বোৰ প্ৰধান নৃতাত্ত্বিক গোটক প্ৰতিনিধিত্ব কৰে। বান্টু আৰু নিলোটিক জনসংখ্যাই মিলি দেশৰ প্ৰায় ৯৭% বাসিন্দা গঠন কৰে।  উপকূলীয় মোম্বাছাত ইউৰোপীয় আৰু আৰবৰ উপস্থিতি আধুনিক যুগৰ আৰম্ভণিৰ; ১৯ শতিকাৰ পৰাই ইউৰোপীয় অভ্যন্তৰীণ অঞ্চলৰ অন্বেষণ আৰম্ভ হৈছিল। ১৮৯৫ চনত ব্ৰিটিছ সাম্ৰাজ্যই ইষ্ট আফ্ৰিকা প্ৰটেক্টৰেট স্থাপন কৰে, যিয়ে ১৯২০ চনৰ পৰা আৰম্ভ কৰি কেনিয়া কলনীৰ ঠাই লয়। ১৯৬৩ চনৰ ডিচেম্বৰ মাহত কেনিয়া ৰিপাব্লিকে স্বাধীনতা লাভ কৰে।২০১০ চনৰ আগষ্ট মাহত গণভোট আৰু নতুন সংবিধান গ্ৰহণৰ পিছত কেনিয়া এতিয়া ৪৭ খন অৰ্ধস্বায়ত্তশাসিত কাউন্টিত বিভক্ত হৈছে, যিবোৰ নিৰ্বাচিত গৱৰ্ণৰৰ দ্বাৰা পৰিচালিত।

ৰাজধানী নাইৰোবি আঞ্চলিক বাণিজ্যিক কেন্দ্ৰ। দক্ষিণ-পূব আৰু মধ্য আফ্ৰিকাৰ জিডিপিৰ হিচাপত কেনিয়াৰ অৰ্থনীতি আটাইতকৈ বেছি। কৃষি এটা প্ৰধান নিয়োগকৰ্তা; দেশখনে পৰম্পৰাগতভাৱে চাহ আৰু কফি ৰপ্তানি কৰে আৰু শেহতীয়াকৈ ইউৰোপলৈ সতেজ ফুল ৰপ্তানি কৰিবলৈ আৰম্ভ কৰিছে। সেৱা উদ্যোগটোও এক প্ৰধান অৰ্থনৈতিক চালক। কেনিয়া ইষ্ট আফ্ৰিকান কমিউনিটিৰ সদস্য। আফ্ৰিকাৰ আন দেশৰ তুলনাত কেনিয়াত তুলনামূলকভাৱে উচ্চ ৰাজনৈতিক আৰু সামাজিক স্থিতিশীলতা আছে।

## তথ্যসূত্ৰ

Kenya profile from Africa.com
Kenya Corruption Profile from the Business Anti-Corruption Portal
* World Bank Summary Trade Statistics Kenya, 2010
* 

শ্ৰেণী:আফ্ৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
নিউজিলেণ্ড

**নিউজিলেণ্ড** ( ইং: New Zealand, ) হ'ল দক্ষিণপশ্চিম প্ৰশান্ত মহাসাগৰৰ বুকুত অৱস্থিত এখন দ্বীপৰাষ্ট্ৰ। দেশখন দুটা প্ৰধান দ্বীপ – উত্তৰ দ্বীপ (নৰ্থ আইলেণ্ড), বা Te Ika-a-Māui, আৰু দক্ষিণ দ্বীপ (চাউথ আইলেণ্ড), বা Te Waipounamuৰ লগতে ষ্টুৱাৰ্ট দ্বীপ আৰু অসংখ্য সৰু সৰু দ্বীপপুঞ্জৰে গঠিত। ই অষ্ট্ৰেলিয়াৰ পৰা ১৫০০ কি:মি: দক্ষিণ-পূব দিশত অৱস্থিত। নিউজিলেণ্ড ভৌগোলিকভাৱে এখন বিচ্ছিন্ন দেশ। সেইবাবে ইয়াৰ জীৱবৈচিত্ৰ্য আৰু পৰিৱেশ যথেষ্ট পৃথক। ৱেলিংটন হৈছে দেশখনৰ ৰাজধানী আৰু অকলেণ্ড বৃহত্তম চহৰ। 

নিউজিলেণ্ডৰ অধিকাংশ লোক ইউৰোপীয় মূলৰ আৰু স্থানীয় মাওৰি সকল বৃহত্তম সংখ্যালঘু জাতি। ইয়াৰোপৰি এচীয় মূলৰো বহুতো লোক নিউজিলেণ্ডত বসবাস কৰে। ইংৰাজী নিউজিলেণ্ডৰ সৰ্বাধিক প্ৰচলিত ভাষা। 

নিউজিলেণ্ড এখন উন্নত ৰাষ্ট্ৰ। দেশখন জীৱন যাত্ৰাৰ মান, শিক্ষাৰ হাৰ, শান্তি আৰু প্ৰগতি, অৰ্থনৈতিক স্বাধীনতা, ব্যৱসায়-বাণিজ্যৰ সুযোগ, গণমাধ্যমৰ স্বাধীনতা, ৰাজনৈতিক অধিকাৰ ৰক্ষা আদি ক্ষেত্ৰত যথেষ্ট আগবঢ়া। পৃথিৱীৰ সৰ্বাধিক বাসোপযোগী চহৰ সমূ্হৰ ভিতৰত নিউজিলেণ্ডৰ সমূহ অন্যতম। 

## ইতিহাস
প্ৰায় ৭০০ বছৰ আগতে পলিনেচীয় বিভিন্ন জাতিয়ে নিউজিলেণ্ড আৱিষ্কাৰ কৰে আৰু ইয়াত বসতি স্থাপন কৰে। ১৬৪২ চনত প্ৰথম ইউৰোপীয় অভিযাত্ৰী এবেল তাছমানে নিউজিলেণ্ডত প্ৰৱেশ কৰে। ১৮শ শতিকাৰ শেষ ভাগত ব্ৰিটিছ অভিযাত্ৰী, নাবিক আৰু মিছনেৰীসকলৰ নিয়মিতভাৱে ইয়ালৈ আগমন ঘটে। 

## ভূগোল আৰু জলবায়ু
৩৪° দক্ষিণ অক্ষাংশৰ পৰা ৪৭° দক্ষিণ অক্ষাংশলৈকে অৱস্থিত এই দ্বীপপুঞ্জৰ উত্তৰে উষ্ণ নাতিশীতোষ্ণ আৰু দক্ষিণে শীত নাতিশীতোষ্ণ জলবায়ু পোৱা যায়। পূব অষ্ট্ৰেলিয় উষ্ণ সমুদ্ৰৰ সোঁত ইয়াৰ ওচৰেদি বৈ গৈছে। ঠেক দীঘলীয়া দ্বীপপুঞ্জটো বহলে ৪৪৮ কি:মি:ৰ অধিক নহয়। সমগ্ৰ দ্বীপপুঞ্জৰ মাজেৰে এশাৰী পৰ্বত বিস্তৃত হৈ আছে। পৰ্বতশাৰী উত্তৰ দ্বীপত কিছু চাপৰ আৰু দক্ষিণ দ্বীপটোত ই অতি ওখ। দক্ষিণ দ্বীপত এই পৰ্বতশাৰীৰ নাম দক্ষিণ আল্প্ছ। পৰ্বতশাৰীৰ গড় উচ্চতা প্ৰায় ২,৪৩,৮৪০ মি:। ইয়াৰ সৰ্বোচ্চ শৃংগটোৰ নাম মাউণ্ট কুক (৩,৭৬৮ মি:)।

## কৃষি
নিউজিলেণ্ডৰ প্ৰধান কৃষিজাত দ্ৰব্য হৈছে ঘেঁহু। ই প্ৰধানকৈ বৃহত্তৰ কেণ্টাৰবাৰী অঞ্চলৰ সমভূমিত কৰা হয়। এই অঞ্চলৰ আন শস্যসমূহ হ'ল ওট আৰু বাৰ্লি। দক্ষিণ দ্বীপত ওটৰ খেতি কৰা হয়। উত্তৰ দ্বীপৰ অকলেণ্ডত মাকৈৰ খেতি ভাল হয়। নিউজিলেণ্ডৰ প্ৰতিটো দ্বীপতেই আঙুৰ, আপেল, নাচপতি, নেমু, সুমথিৰা আদি ফলৰ বাগান দেখিবলৈ পোৱা যায়। উত্তৰ দ্বীপৰ অকলেণ্ডত এইবোৰৰ বাগান বেছিকৈ আছে। আনহাতে দক্ষিণ দ্বীপৰ ফল-মূলৰ বাগানবোৰত আপেল, বেৰী, নাচপতি, এপ্ৰিকট্, চেৰি আদি ফলৰ খেতি কৰা হয়। 

## তথ্য সংগ্ৰহ

শ্ৰেণী:ওচেনিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
বক্সিং ডে'

**বক্সিং ডে**' বৰদিনৰ পাছদিনা পৰম্পৰাগতভাৱে পালন কৰা এটা বন্ধৰ দিন। এইদিনা আমেৰিকা যুক্তৰাষ্ট্ৰ, কানাডা, হংকং, অষ্ট্ৰেলিয়া, নিউজিলেণ্ড, কেনিয়া, দক্ষিণ আফ্ৰিকা, গায়ানা, ট্ৰিনিদাদ এণ্ড টবেগ', জামাইকা আৰু আন কমন্‌ৱেল্‌থ ৰাষ্ট্ৰসসমূহত লগুৱা আৰু ব্যৱসায়ীসকলে তেওঁলোকৰ ওপৰৱালা বা নিয়োগকৰ্তাৰ পৰা "খ্ৰীষ্টমাছ বক্স" নামেৰে উপহাৰ লাভ কৰে। আজিকালি সেইসমূহ দেশত ২৬ ডিচেম্বৰত বেংকসমূহ বন্ধ থাকে। 

দক্ষিণ আফ্ৰিকাত বক্সিং ডে'ক ১৯৯৪ চনত 'Day of Goodwill' নাম দিয়া হয়। কেথলিকসকলৰ মাজত আৰু ইটালী, ফিনলেণ্ড আৰু ফ্ৰান্সৰ আল্‌ছাছ আৰু মজেলিত এই দিনটো ছেইণ্ট ষ্টিফেন্‌ছ ডে' বুলি জনা যায়। আয়াৰলেণ্ডত এই দিনটো ছেইণ্ট ষ্টিফেন্‌ছ ডে' আৰু ডে' অৱ ৰেন বা ৰেন্‌ছ ডে' (Day of the Wren or Wren's Day) বুলি জনাজাত। জাৰ্মানী, পোলেণ্ড আৰু নেডাৰলেণ্ডছকে ধৰি বহু ইউৰোপীয়ান দেশত ২৬ ডিচেম্বৰ দিনটো *দ্বিতীয় খ্ৰীষ্টমাছ দিৱস* হিচাপে পালন কৰা হয়।  ইয়াৰ উৎপত্তি গ্ৰেট বৃটেইনত হৈছিল আৰু ইয়াৰ পূৰ্বে ব্ৰিটিছ সাম্ৰাজ্যৰ অংশ হিচাপে গঠিত কেইবাখনো দেশত ইয়াক উদযাপন কৰা হয়। সংলগ্ন বেংক ছুটী বা ৰাজহুৱা বন্ধৰ দিনটো প্ৰয়োজন হ’লে ২৮ ডিচেম্বৰত হ’ব পাৰে যাতে ই সপ্তাহৰ কোনো দিনত পৰে। বক্সিং ডে’ খ্ৰীষ্টান উৎসৱ চেণ্ট ষ্টিফেনছ ডে’ৰ সৈতেও সমান্তৰালভাৱে পালন কৰা হয়।  ইউৰোপৰ কিছু অংশত, যেনে স্পেইনৰ কেইবাটাও অঞ্চলত, চেক গণৰাজ্য, জাৰ্মানী, অষ্ট্ৰিয়া, হাংগেৰী, নেদাৰলেণ্ড, ইটালী, পোলেণ্ড, শ্লোভাকিয়া, ক্ৰ'ৱেচিয়া, ডেনমাৰ্ক, ফিনলেণ্ড, ছুইডেন, বেলজিয়াম, নৰৱে, আৰু আয়াৰলেণ্ড, ২৬ ডিচেম্বৰত চেণ্ট ষ্টিফেনছ দিৱস, যিটো বৰদিনৰ দ্বিতীয় দিন বুলি গণ্য কৰা হয়।

## উৎস
"বক্সিং ডে'" শব্দৰ প্ৰকৃত উৎস স্পষ্ট নহয়। এই বিষয়ে কেইবাটাও মতবাদ আছে কিন্তু এটাও সম্পূৰ্ণ সঠিক নহয়। দুখীয়া আৰু তলতীয়াসকলক ধন বা আন উপহাৰ দিয়া ইউৰোপীয়ান পৰম্পৰাটো মধ্যযুগৰ পৰা চলি আহিছে কিন্তু প্ৰকৃত উৎস জনা নাযায়। দুখীয়াৰ বাবে অৰ্থ সংগ্ৰহ কৰিবলৈ উপাসনাৰ ঠাইবোৰত থোৱা আল্ম্‌ছ বক্সৰ লগত ইয়াৰ সংযোগ আছে বুলি বিশ্বাস কৰা হয়। শেষ ৰোমান/আদি খ্ৰীষ্টান যুগত গীৰ্জাৰ বাহিৰত ছেইণ্ট ষ্টিফেন্‌ছ ডে'ৰ সম্পৰ্কিতবিশেষ বস্তু সংগ্ৰহ কৰিবলৈ থোৱা বাকছৰ লগতো ই জড়িত হ'ব পাৰে যিটো দিন বক্সিং ডে'ৰ লগত একে দিনাই পালিত হয়।

ব্ৰিটেইনত ব্যৱসায়ীসকলে বছৰজুৰি আগবঢ়োৱা ভাল সেৱাৰ বাবে খ্ৰীষ্টমাছৰ পাছদিনা ধন বা অন্য উপহাৰৰ "খ্ৰীষ্টমাছ বক্স" লাভ কৰাটো নিয়ম। চেমুৱেল পেপিছৰ ডায়েৰীৰ ১৬৬৩ চনৰ ১৯ ডিচেম্বৰৰ দিনা এই কথা উল্লেখ আছে।
এই নিয়মটোৰ এটা পুৰণা ইংৰাজ পৰম্পৰাৰ লগত সম্পৰ্ক আছে: খ্ৰীষ্টমাছৰ দিনা ধনী মালিকৰ ঘৰ এৰিব নোৱৰা লগুৱাবোৰক পাছদিনা তেওঁলোকৰ পৰিয়ালৰ লগত মিলিত হ'বলৈ অনুমতি দিয়া হৈছিল। নিয়োগকৰ্তাই প্ৰতিজন লগুৱাক উপহাৰ আৰু খাদ্যসম্বলিত একোটা বাকছ ঘৰ লৈ যাবলৈ দিয়ে।

## তথ্যসূত্ৰ
**Notes**

## বাহ্যিক সংযোগ

* Snopes: The Origins of Boxing Day

শ্ৰেণী:দিৱসসমূহ
বনিয়া

**বনিয়া** এটা ভাৰতীয় জাতি। বনিয়াসকল সাধাৰণতে ব্যৱসায় বাণিজ্যৰ লগত জড়িত। বনিয়াসকল সাধাৰণতে বেংক, টকা-পইচা ঋণ দিয়া, শস্য বা মচলা বিক্ৰেতা, আৰু আধুনিক যুগত বিভিন্ন বাণিজ্যিক উদ্যোগৰ লগত জড়িত।

## নমাকৰণ

বনিয়া শব্দৰ উৎপত্তি সংস্কৃত শব্দ বাণিজ্যৰ পৰা হোৱা বুলি ধাৰণা কৰা হয়। পশ্চিম ভাৰতবৰ্ষত এই জতিটোক বানি অথবা বানিয়া বুলি জনা যায়।

## চিত্ৰ বিথিকা

Gandhi smiling R.jpg|মহাত্মা গান্ধী এজন গুজৰাটী বনিয়া ব্যক্তি।
|অৰবিন্দ কেজৰিৱাল এজন জৈন বনিয়া।


## তথ্য সংগ্ৰহ

শ্ৰেণী:ভাৰতৰ সামাজিক সম্প্ৰদায়সমূহ
অসমীয়া ৰাজ্যপালসকলৰ তালিকা

এই তালিকাত স্বাধীন ভাৰতৰ বিভিন্ন ৰাজ্যত ৰাজ্যপালৰ পদত অধিষ্ঠিত অসমীয়া ব্যক্তিসকলৰ নাম উল্লেখ কৰা হৈছে। বৰ্তমানলৈকে ৬ গৰাকী অসমীয়াই ভাৰতৰ আন ৰাজ্যত ৰাজ্যপাল হৈ কাৰ্যনিৰ্বাহ কৰিছে। তলৰ তালিকাত তেওঁলোকৰ নাম কাৰ্যনিৰ্বাহ কৰা চনৰ ক্ৰমত উল্লেখ কৰা হ'ল।

## তালিকা
* বিষ্ণুৰাম মেধি - মাদ্ৰাজ ৰাজ্য (বৰ্তমানৰ তামিলনাডু), (১৯৫৮-১৯৬৪)
* দেৱকান্ত বৰুৱা - বিহাৰ, (১৯৭১-১৯৭৩)
* মহেন্দ্ৰ মোহন চৌধুৰী - পঞ্জাব, (১৯৭৩-১৯৭৭)
* হিতেশ্বৰ শইকীয়া - মিজোৰাম, (১৯৮৭-১৯৮৯)
* ৰঞ্জিৎ শেখৰ মুছাহাৰী - মেঘালয়, (২০০৮-২০১৩)
* দেৱানন্দ কোঁৱৰ - বিহাৰ (২০০৯-২০১৩), ত্ৰিপুৰা, (২০১৩-২০১৪)
* জ্যোতি প্ৰসাদ ৰাজখোৱা - অৰুণাচল প্ৰদেশ (২০১৫-২০১৬)

## তথ্য সংগ্ৰহ

শ্ৰেণী:অসম সম্পৰ্কীয় তালিকা
২৬ ডিচেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
*  **[[অসম সাহিত্য সভা]]** প্ৰতিষ্ঠা। প্ৰথমাৱস্থাত ইয়াৰ নাম আছিল **[[অসমীয়া ভাষা উন্নতি সাধিনী সভা]]**। 
* ২০০৪ - **[[দক্ষিণ-পূব এছিয়া]]**ত হোৱা প্ৰলয়ঙ্কাৰী **[[ছুনামি]]**ত কমেও দহ হেজাৰ লোকৰ মৃত্যু।

## জন্ম
* ১৭৯১ - চাৰ্লছ বেবেজ, কম্পিউটাৰৰ পিতৃ পুৰুষ।
* ১৮৯৩ - মাও জে দঙ, চীনৰ মাওবাদী বিপ্লবৰ নেতা।
* ১৮৯৯ - উধাম সিং, ভাৰতীয় স্বাধীনতা সংগ্ৰামী।
* ১৯১৮ - টি. এ. সৰস্বতী আম্মা, ভাৰতীয় শিক্ষাবিদ, পণ্ডিত, গৱেষক, গণিতজ্ঞ।
* ১৯২৯ - তাৰক মেহতা, ভাৰতীয় লেখক, হাস্যৰসিক, নাট্যকাৰ।
* ১৯৮৫ - উদয়ন দুৱৰা, ভাৰতীয় চলচ্চিত্ৰ অভিনেতা।

## মৃত্যু
* ১৯৮১ - সাৱিত্ৰী গনেশান, ভাৰতীয় অভিনেত্ৰী, গায়িকা, নৃত্যশিল্পী, পৰিচালক আৰু প্ৰযোজক।
* ১৯৮৬ - বীণা দাস, ভাৰতীয় স্বাধীনতা সংগ্ৰামী।
* ১৯৯৯ - শঙ্কৰ দয়াল শৰ্মা, ভাৰতৰ নৱম ৰাষ্ট্ৰপতি।
* ২০১৪ - কৰুণা কান্ত কলিতা, বৈষ্ণৱ পণ্ডিত তথা শ্ৰীমন্ত শঙ্কৰদেৱ সংঘৰ প্ৰাক্তন পদাধিকাৰ।

## দিৱস
* বক্সিং দিৱস (কমন্‌ৱেল্‌থ ৰাষ্ট্ৰসমূহ)।
* পিতৃ দিৱস (বুলগেৰিয়া)।
* স্বাধীনতা আৰু একতা দিৱস (শ্লোভেনিয়া)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা